Pajenn:Perrot - Bue ar Zent.djvu/896 - Wikimammenn\nPajenn:Perrot - Bue ar Zent.djvu/896\nAn aviel a ro d’ar zant-man an hano kaer a ziskib muian-karet Hon Zalver Jezuz-Krist ; ha netra, en gwirione, n’hallfe diskouez gwelloc’h e zantelez.\nGanet er Galile, sant Yan a oa mab da Zebede ha da Salome, ha breur da zant Jakez, abostol. Ar yaouankan oa eus an Ebestel, ha ne dlee ket kaout ouspen pevar bla warn-ugent pa oe kemeret gant Jezuz evit diskib. Jezuz en devoa eur garante dispar evitan, abalamour m’oa gwerc’h a galon. Eus e du, Yan en devoa eur garante meurbed tener evit e vestr ; eur wech en em roët d’ezan, n’hen dilezas ken goude, hag hen heuilh a reas bepred hag en pep lec’h, war Mene-Kalvar kouls ha war Mene-Tabor.\nEpad ar goan divezan a reas gant e Ebestel, er mare ma leze gant an holl dud an testeni brasan eus e garante en eur zevel sakramant an ôter, Jezuz a roë da zant Yan eur merk eus ar stad a rê anezan. E lezel a reas da harpan e benn war e galon. Hag epad an amzer-ze, sant Yan, eme sant Augustin, en deus desket an treo kaer a lenner en e skridou ha, dreist-oll, en e Aviel, hag a lak anezan e-touez ar brasan profeted ; neuze ive e lavaras d’ezan goustadik hano an hini a dlee e werzan.\nGoude ar goan divezan, Jezuz a yeas gant e ziskibien da liorz Jethsemani. Ne gemeras gantan nemet tri abostol evit bezan test e agoni : Yan, Per ha Jakez. Pa dôlas ar zoudarded o daouarn war Jezuz, an diskibien-all o devoe kement a aon ma kemerjont an tec’h. Yan hepken n’hen dilezas ket hag hen heuilhas betek war Mene-Kalvar. Evit e rekompansi, Jezuz hen kargas da gemer evez ouz e Vamm, dre ar c’homzou kaer-man : « Setu aze ho Mamm. » Diwar neuze, Yan a gemeras ar Werc’hez gantan hag a dôlas plê outi ’vel pa vije bet e vamm.\nSant Yan a chomas en harz ar groaz ken ma lôskas Hon Zalver e huanaden divezan ; gwelet a reas, evel m’en deus skrivet, ar zoudard o tigeri e goste, hag ar gwad, mesket gant dour, o tont er-mêz anezan.\nPa deuas Mari-Madalen da lavaret d’an Ebestel ne oa mui korf Jezuz er be, Per ha Yan a yeas dioustu da welet ;\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/896&oldid=141214 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/168 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/168\nfrail nevez bras meurbet, ha dre ar frail pe ar c’hinou-ze ar menez a zislonke tan ha ludu hag a ruille evel eur ster da c’holo an douarou a dost. Golo a rejont dreist oll eul leac’h hanvet Tour ar grek. Eno e zoa o chom eur vaouez, Camilla, devot meurbet da sant Joseph. En he zi e devoa ganthi eun nis dezhi, eur bugel pemp bloaz hanvet ive Joseph.\n— Sant Joseph eo, eme ar bugel ; c’hui o poa lavaret da sant Joseph va dioual, ha kerkent ha\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/168&oldid=161960 »\nKemmoù diwezhañ degaset d'ar bajenn-mañ d'an 11 Mae 2020, da 17:23.


Poltredet e 1859\nMiguel Gregorio de la Luz Atenógenes Miramón y Tarelo (Kêr-Vec'hiko, 29 Gwengolo 1832 – Santiago de Querétaro, 19 Mezheven 1867) a oa ur jeneral ha politikour mec'hikan, ha yaouankañ prezidant ar vro.\nSevel a reas a-enep Bonreizh 1857 hag ar prezidant Benito Juárez.\nPerzh a gemeras er brezel eus 1862 da 1867, e tu ar C'hallaoued. Fuzuilhet e voe gant ar Republikaned war un dro gant an impalaer Masimilian Iañ hag ar jeneral Tomás Mejía.\nPemp bloaz e padas\nA orin gall e oa e dud. Yaouank-flamm ez eas d'an arme da stourm er brezel a-enep ar Stadoù-Unanet. Ezelañ a reas e Strollad politikel ar Virourien. E 1857 e roas harp d'an taol-stad aozet gant ar Virourien, kaset gant ar jeneral Félix María Zuloaga, a oa savet a-enep politikerezh frankizel ar prezidant Ignacio Comonfort. Zuloaga a aloubas Kêr-Vec'hiko e Genver 1858,\nAdtapet diwar « https://br.wikipedia.org/w/index.php?title=Miguel_Miramón&oldid=1906894 »\nKemmoù diwezhañ degaset d'ar bajenn-mañ d'an 16 Gou 2021, da 06:46.


• Sturienn : Deus nobiscum quis contra\nMaer Jean Lamarche\nDiazezet 4 Gouere 1634 gant Laviolette\n46° 21' N – 72° 33' K\nGorread 57 784 devez-harat = 288,92 km²\nPoblañs (2016) 134 413 annezad\nStankter (2016) 465 ann./km²\nKêr vrasañ ha kêr-benn rannvro gebekat Mauricie eo Trois-Rivières. 134 413 den zo o chom enni hervez niveradeg 2016. War genoù stêr Sant-Maoris emañ, war ribl norzh ar stêr Sant-Laorañs, hanter-hent etre kêr Gebek ha Montreal. Diazezet e voe e 1634, ar pezh a ra anezhi an eil kêr goshañ e Kebek. E 2009 e voe anvet da gêr-benn sevenadurel Kanada.\n4 Sevenadur ha deskadurezh\nE kember ar stêrioù Sant-Maoris ha Sant-Laorañs emañ ar gêr. Pemp enez zo, inizi an Trois-Rivières (« Îles des Trois-Rivières »), pep hini he c'hefridi : al morlu, al labourerezh greantel pe an dudi : golf, kanoe-kaiak, gwenodennoù-bale, traezhennoù, poulloù-ruzikat d'ar goañv, etc.\nKevandirel eo an hin, ha 32°C a ampled zo etre an hañv hag ar goañv.\nN'eus ket teir stêr e Trois-Rivières. Dont a ra an anv-se eus an doare touellet ma oa bet gwelet al lec'h gant François Gravé e 1599, ul lec'h anavezet abaoe 1535 peogwir e oa bet plantet ur groaz war enez Saint-Quentin, e kember an div stêr, gant Jakez Karter. François Gravé, ergerzher malouat eveltañ, ha marc'hadour feurioù, en doa kredet gwelout teir stêr eno, pa oa teir c'hanol genoù ar Sant-Maoris. Kadarnaet e voe an anv gant an trevadenner gall Samuel de Champlain e 1603 avat.\nUl lec'h trokañ oa evit an Algonkined hag an Irokezed araok ma teufe an Europeiz. Deskrivet voe al lec'h gant Jakez Karter d'an 12 a viz Here 1535, plantet ur groaz gantañ war enez Saint-Quentin ha badezet ar stêr Sant-Maoris « Rivière de Fouez » en enor d'an tiegezh Fois. Gant un den anvet Laviolette voe diazezet ar gêr e 1634, met n'anavezer ket kalz a dra diwar e benn.\nDiorroet e voe greanterezh ar paper adalek ar XVIIIvet kantved, hag er XIXvet ha XXvet kantvedoù dreist-holl. E 1926 e oa Kanada ar brasañ produer paper er bed.\nSevenadur ha deskadurezh[kemmañ | kemmañ ar vammenn]\nAnvet eo bet ar gêr « kêr-benn Kanada ar varzhoniezh ». Bep bloaz e vez aozet Festival Etrebroadel an arz-se. Ur c'helc'hva, ul laz-seniñ sinfonek, ur c'horiva, ur skol-veur ha mirdioù zo ivez.\nRannad reter porzh ar gêr.\nPlasenn Pierre-Boucher (anavezet dindan anv « place du Flambeau »).\nKorn ar straedoù Aaron Hart ha Govelioù ar Sant-Maoris.\nTud liammet gant ar gêr :\nJean Chrétien, politikour, bet kentañ ministr Kanada\nMarc Langis, soner gitar-boud Céline Dion\nDenis Villeneuve, sevener filmoù\nChâteaudun (Bro-C'hall) abaoe 1971\nTours (Bro-C'hall) abaoe 1973\nAdtapet diwar « https://br.wikipedia.org/w/index.php?title=Trois-Rivières&oldid=1900690 »\nKemmoù diwezhañ degaset d'ar bajenn-mañ d'an 17 Ebr 2021, da 13:19.


Cliara - Wikipedia\nInizi war aod kontelezh Maigh Eo\nCliara (Oileán Chliara en iwerzhoneg, Clare Island e saozneg) zo un enezenn veneziek war aod kornôg Iwerzhon, e kontelezh Maigh Eo. Brudet eo rak enni e oa o chom ar vorlaerez Gráinne Ní Mháille, er XVIvet kantved.\nEmañ Cliara e digor ur bae bras anvet Cuan Mó. Er mervent dezhi emañ Inis Toirc ; en hanternoz emañ enez Acaill. Unan eus inizi bras Iwerzhon eo, gant ur gorread a 18,7 km². War-dro 130 den zo o chom e Cliara bremañ, pa oa bet betek 1600 a annezidi en XIXvet kantved, a-raok an Naonegezh Vras.\nEmañ Cliara war-hed 5,6 km diouzh an douar-bras. Mont a c’haller di gant bigi a loc’h diouzh ur c’hal e-kichen Cluain Cearbán (Louisburgh).\nEr Grennamzer e oa Cliara ul lodenn eus douaroù an tiegezh Ó Máille. Rivinoù o c’hastell a weler enni c’hoazh, koulz ha rivinoù un abati ma vije bet beziet Gráinne Ní Mháille.\nEnez Cliara, gwelet eus an douar-bras\nInformation site on Clare Island\nAdtapet diwar « https://br.wikipedia.org/w/index.php?title=Cliara&oldid=1496726 »\nKontelezh Maigh Eo\nKemmoù diwezhañ degaset d'ar bajenn-mañ d'an 5 Ebr 2013, da 15:42.


Yves Camille Désiré Leterme (ganet d'ar 6 a viz Here 1960 e Wervik) zo bet kentañ ministr Belgia div wech, etre miz Meurzh 2008 ha miz Kerzu 2008, e miz Ebrel 2009, etre miz Du 2009 ha miz Ebrel 2010 hag etre miz Ebrel 2010 ha miz Kerzu 2011. Etre 2004 ha 2007 e oa ministr-prezidant (e penn gouarnamant) Flandrez.\nMab eo d'ur Wallon ha d'ur Flandrezadez ha kaozeal a ra mat-tre galleg koulz ha nederlandeg. Dimezet eo ha tri bugel en deus.\nTremenet en deus e vugaleaj e Zillebeke, e kumun Ieper. Studiet en deus ar skiantoù politikel e skol-veur Gent. E 1983 e oa deuet da vezañ prezidant yaouankiz ar strollad CVP. E 1991 e oa bet anvet da sekretour broadel ar CVP (CD&V bremañ). Dilennet e oa bet e ti-kêr Ieper e 1995, hag aet e oa da gannad e Parlamant Belgia e 1999. E miz Mezheven 2003 e oa bet dilennet e penn ar strollad Christen-Democratisch en Vlaams hag e miz Gouere 2004 e oa deuet da vezañ ministr-prezidant Flandrez.\nAdtapet diwar « https://br.wikipedia.org/w/index.php?title=Yves_Leterme&oldid=1598197 »\nDernière modification le 29 Her 2014, à 17:56\nKemmoù diwezhañ degaset d'ar bajenn-mañ d'an 29 Her 2014, da 17:56.


Pajenn:Marrec - Doctrin ar guir Gristen.djvu/34 - Wikimammenn\nPajenn:Marrec - Doctrin ar guir Gristen.djvu/34\nceo, tec’het ; da c’houzout eo, credi an oll articlou eus ar feiz hac an oll guirionezou a bropos deomp hor mam santel an Ilis da gredi ; ober ar pez a zo gourc’hemennet deomp gant Doue ha gant e Ilis ; goulen ar pez a zo comprenet er Bater hac en Ave ; receo ar sacramanchou ; tec’het diouz ar guir drouc pehini eo ar pec’het : ac’hano pemp quevren, pe autramant pemp loden, pere a rai ar partach eus al levr-ma, var behini e pedomp an Autrou Doue da scuilla e venediction. An den a ell parlant, mæs na ell quet rei ar speret necesser evit compren ar pez a lavar : mad-bras e c’hall beza e gomzou, mæs ma na barlantit hoc’h-unan , ô va Doue ! ne dômont quet ar galon ; preseg a ell ar mysteriou, mæs c’hui a ro da entent ar pez a zo enno cuzet ; publia a ra ho gourc’hemennou, mæs c’hui a zicour o fratica ; disquez a ra hent an êe, mæs c’hui eo a ro an nerz da guerzet ennan ; doura-mad a ra ar vezen, mæs c’hui eo a ra dezi douguen frouez : parlantit eta, va Doue, rac ho comzou a ro ar vuez eternel !\nred eo credi ez eus un doue.\nBeza ez eus un Doue : an êe, an douar, ar mor ha quement so en-dro deomp hac ennomp hon-unan, a barlant deomp sclear avoalc’h eus ar virionez-ma.\n1. An artisan a vez anavezet eus e labour, evel ar vezen eus he frouez ; hoguen, m’er goulen ouzoc’h, piou nemet Doue en deus gallet croui an êe, an douar hac ar mor ? piou ell cundui an heaul dre’n hent a heuill bemdez hep an disterra\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/34&oldid=99800 »\nKemmoù diwezhañ degaset d'ar bajenn-mañ d'an 23 Meu 2017, da 15:58.


Masinissa pe Massena (war-dro 240 pe 238 kent J.-K. - war-dro 148 kent J.-K.) a voe kentañ roue Numidia, ur rouantelezh eus norzh Afrika en Henamzer. Brudet eo evit e roll a-bouez evel kevredad ar Romaned en Emgann Zama (202 kent J.-K.) e diwezh an Eil brezel punek.\nEn III kantved kent J.-K. e oa rannet Afrika an Norzh e teir Stad poblet gant Berbered : hini ar Maoured, hini Maoritania a oa etre ar Meurvor atlantel hag ar stêr Mulucha, hini ar Masaesyli er c'hreiz, eus ar stêr Mulucha betek ar stêr Amsaga, renet gant ar roue Sifaks, hag erziwezh, e reter Kartada, rouantelezh ar Massyli, etre ar stêr Ampsaga (Oued-el-Kebir) ha tiriadoù Kartada.\nEn em gannañ a reas ar Masaesyli hag ar Massylii e 203 kent J.-K. en Emgann ar c'hompezennoù bras) e diwezh an Eil brezel punek. Goude se e tegasas Massinissa, penn ar Massyli, ur skoazell a-bouez da drec'h Republik Roma war Gartada. Massinissa a zeuas a-benn neuze da unvaniñ Numidia a rene neuze holl an douaroù etre ar stêr Moulouia er c'hornôg ha Cyrenaica er reter. Dont a reas a-benn da viret emrenerezh e rouantelezh o tennañ e vad gant finesa eus an eneberezh etre Roma ha Kartada. Massinissa a lakas e penn pep proviñvs ur gouarnour hag e penn pep meuriad un « Amokrane » (ar penn meuriad). Eguzul, dek den ennañ, a eilas anezhañ gant efedusted en e bolitikerezh hag en e velestradur. E-touez an dek kuzulier e oa tri eus e vibien : Mikipsa a rae war-dro aferioù zo en e lec'h, Gulussa, karget da ren an armeoù ha Mastanabal e karg eus teñzor ar roue. Krouiñ a reas pezhioù moneiz ma weled e benn. Mervel a reas Massinissa e 148 kent J.-K..\nAdtapet diwar « https://br.wikipedia.org/w/index.php?title=Massinissa&oldid=1752045 »\nGanedigezhioù 238 a-raok J.-K.\nMarvioù 148 a-raok J.-K.\nKemmoù diwezhañ degaset d'ar bajenn-mañ d'an 19 Mez 2017, da 10:16.


Poltriji tud trevadennet ha Breizh he mil skeudenn hag unan : Memor Gouel ar Filmoù Douarnenez (Embann 2007) - Breizh ha liesseurted\nPoltriji tud trevadennet ha Breizh he mil skeudenn hag unan\nTregont vloaz, an oad gour evit kompren hag ober ur sell war steuenn ar pezh eo bet Gouel ar Filmoù e-pad ar bloavezhioù-se. Gwelet a reer neuze penaos eo an trevadenniñ a zo bet a-hed an istor, adalek mare an impalaerezhioù betek bremañ, pennabeg da stourmoù an darn vrasañ eus ar minorelezhioù pedet e Douarnenez. Kavout a reomp mesk-ha-mesk film arouezius René Vautier Afrique 50 ; Loin du Vietnam, film graet a-stroll e 1967; Combien je vous aime gant Azzedine Meddour, film satirek aljerian eus ar c'hentañ; zooioù tud, ar Bapoued pe ar Rwanda... Bez' e c'heller gortoz kemend-all digant Tjibaou,le pardon gant Gilles Dagneau ha Wallès Kotra.\nHag e-giz ur melezour, Breizh he mil skeudenn hag unan a ra ur sell a-dreñv war an holl «gaerderioù»-se a zo bet diskouezet abaoe 1978; Bretonneries pour Kodachrome pe Cochon qui s’en dédit gant Jean-Louis Le Tacon, Finis Terrae gant Jean Epstein, hag evit ober anv eus teulfilmoù hepken: Léon, Henri et Jo gant Charles Véron, Le village au cimetière gant Thierry Compain, Paysan et rebelle, un portrait de Bernard Lambert gant Christian Rouaud pe ar film arouezius-bras Plogoff, des pierres contre des fusils gant Félix ha Nicole Le Garrec. N'ankounac'haomp ket hor mignoned tramor gant ar film C’était un Québécois en Bretagne, madame, graet gant Pierre Perrault aet da anaon bremañ.\nEus tu Breizh ez eus peadra da souezhiñ gant No London today ur film gant Delphine Deloget ha da estoniñ gant Sept jours dans la vie du Père Noël savet gant Gulya Mirzoeva, ha Serge Steyer a lak ac'hanomp d’en em soñjal gant Huis clos pour un quartier.\nUr film aroueziek : Léon, Henri et Jo gant Charles Véron – 1997 – penn-da-benn\nUl film kuñv evit diskouez Breizh eus an diabarzh ken diwelus peurvuiañ.... unan eus mil skeudenn Breizh\nAl levr en deus roet e ditl da zanvez ar bloaz: Portrait du colonisé gant Albert Memmi, deuet er-maez e 1957\nHag ul levr kaer evit mont war hentoù ar filmañ e Breizh : Le cinéma de Bretagne, gant Tangui Perron war lec'hienn Périphérie\nhttp://www.peripherie.asso.fr/patrimoine-livres/le-cinema-en-bretagne-un-livre-de-tangui-perron, ennañ e kaver pennadoù all gant istorour ar sinema a zo anezhañ.


Journal de Renaud Camus, mardi 30 décembre 2014\ncréée le mercredi 31 décembre 2014, 19 h 00Mardi 30 décembre 2014, minuit & demi. « Le bruit courait depuis quelque temps, écrit Houellebecq dans Soumission, que certains de ses discours [à ~~~~~~~ ~~~ Pen] ~~~~~~~~ ~~~~~~~ ~~~~ ~~~~~~~ ~~~~~~ — ~~~~~ ~~~ ~~~~~~~~~~~~~ ~~~ ~~~~~~~~ Philippot. Je ne ~~~~~ ~~~~ ~~~ ~~~ ~~~~~~ ~~~~~~ ~~~~~~, ~~~~~ ~~~~~ ~~~~~~ ~~~ ~~~~~ ~~~~ ~~~~~ ~~~~ ~~~~~~~~ considérables. »\nLe ~~~~~~ ~~~~~ ~~~~~~~~~ ~~~ ~~~~~~~~. ~~~ ~~~~~ ~~~~~~~~~~~~~~~~ ~~~~~~~ ~~~~~~~~~~~ de ce renfort ~~~ ~~~~~~. ~~~~~ ~~~ ~~~~~~ ~~~~~~~~~~~ ~~~~ ~~’~~~~~~~, ~~~~~ ~~~’~~~ ~~~~~~~~ ~~~~~ ~~~~~ (~~ ~~’~~~~~~ ~~’~~~ ~~~~~~~ ~~~~~~~ ~~~ ~~~~~~~~~ ~~~~~~~~~ !) ~~’~~~~~~~~~ ~~’~~~ ~~~~~~~~~~ ~~~~~~~~~, ~~~~~~~~ ~~~~~~ ambigu quant à ~~~ ~~~~~~ ~~~~~~~~~~~~ ~~’~~~ ~~~~~~. ~~~ ~~~~~ ~~~~ ~~~~~~~~~ ~~~~~~~~~~ ~~~~~~ ~~~~~~~ ~~’~~~ ~~~~~~~~~ (Libération ~~~~~~~ ~~~~~~~~~~~~ ~~’~~~~~ ~~~~~~~~~ ~~~~ ~~~~~~~ ~~~~~~~~~~~~~~~ ~~~ ~~~~~~~~~~~~~~~~~~~~~~~~~~~~~~~~~~~) ~~~~~ ~~~ ~~~~ retenus tout de ~~~~~ ~~~~ ~~~ ~~~~~~~~ ~~~ ~~~ ~~~~~~~~~~~~, ~~~~~ ~~~ ~~~~~~ ~~~~ ~~~~~~~ ~~ ~~~~~~~~~~ ~~~ ~~~~~~ ~~~~ ~~~ ~~~~~~~ ~~~ ~~~~~ ~~~ ~~~ ~~~~~~~. ~~’~~~~~~~~ : ~~~~ ~~~~~~~~~~ éditorial devrait beaucoup ~~~~~~~~~~~ ~~ ~~~~~~~ ~~~~ ~~~~~~~~ ~~ ~~’~~~~~~~~~~~, ~~~ ~~~~~~, ~~~~ ~~~ ~~~~~~~~ ~~~ ~~~~~~ Remplacement.\nLes ~~~~~~~~ ~~~~~~~~~~~~~~ ~~~~ ~~’~~~~~~ ~~~~~ ~~~~~~~~~~~ ~~~~~~~~ ~~~’~~~~~ ~~ ~~~~ ~~~ ~~~~~ chaude depuis aussi ~~~~~~~~~~ ~~~’~~~ ~~~~~~~~ ~~~ ~~~~~~~~~, ~~~ ~~~~ ~~~~ ~~~~~~~~~~~ ~~~~~~~~~~~~~~~~ ~~~~~~~~~ ~~ ~~~~ ~~~~, ~~ ~~~~~~ ~~~ ~~~~~~~~~~~~~~ ~~~~~~~~~~~, ~~~~~~~ ~~~ ~~~~~ ~~~~~ ~~~~~ ~~~~~~~~~~ ~~~ ~~~~~ violents que la ~~~~~~~~. ~~~ ~~~~ ~~~~~~~~ ~~~’~~~ ~~~~~~~~~~~ ~~~ ~~~~ ~~~~~~~ ~~~~ ~~~~~~~~~~~~~, ~~~~~~ ~~~ ~~~~~~~~~~~ ~~~~~ ~~~’~~~ ~~’~~~ ~~~~~~~~, ~~~~~~~~~~~~~ ~~~~ ~~~~~~~~~~~~~~~~ ~~~~~~~~~~~~~~~ ~~~~ ~~~~~~~~~~~~~ ~~ ~~~~~ ~~~~~~~~~~~~~~ cosmique les petits ~~~~~~~~~~~ ~~~ ~~~~~~~~~~~ ~~~~ ~~’~~~~~~~~~~ ~~~ ~~~~~. ~~~ ~~~~~~ ~~~~~~ ~~~ ~~~~~~ ~~~~ ~~~ ~~~~~~~~, ~~~~~~~~~~~~ ~~~~~~~~~~~~~~ ~~~ ~~~~~~ ~~~~ ~~~~~ ~~~~~ ~~~~~~~, ~~’~~~~~~ ~~~~~~~~~~~ ~~~~~ ~~~~ puisse présenter à ~~~~ ~~~~~ ~~~ ~~~~~~~~ ~~~~~~~~. ~~~ ~~~~~ ~~~~ ~~~ ~~~~~~~~ ~~~~ ~~~~~~~ ~~~ ~~’~~~ ~~~~~~ ~~~ ~~~~ ~~~~~~~~~, ~~~ ~~~~ ~~~~~~~~~, ~~~ ~~~ ~~~~~~~~~~~~, ~~~ ~~~ ~~~~~~. Toutes les conditions ~~~~~ ~~~~~~~~, ~~~ ~~’~~~~~~ ~~~ ~~~~~~~~~~~~~~, ~~~~~ ~~~~ ~~~ ~~~~~~~~ ~~~ ~~~ ~~~~~~~~~~~~ ~~~~~~~~~~ ~~’~~~~~~~~~~ ~~~ ~~~~~ ~~~~~ ~~~’~~~ ~~~~~~~. ~~~ ~~~~~~~~~~ ~~~ ~~~~ ~~~~~ ~~~~~~~, ~~~~~-~~~~~, mais la terre ~~~~~ ~~~~~~~~~~~~. ~~~~~ ~~~ ~~~~ ~~~~~~~~~~ ~~~~~ ~~~~~~, ~~~~~. ~~~ ~~~’~~~ ~~~ ~~~~~~~~ ~~’~~~~~, ~~’~~~~~ ~~~~~~~ ~~~ ~~~~ ~~~ ~~~~~.\nvoir l’entrée du mardi 30 décembre 2014 et son image dans Le Jour ni l’Heure


Lid-sinañ an Emglev Ya d’ar brezhoneg gant Skol-veur Breizh-Izel\nYa d'ar brezhoneg 27/01/2017\nSkol-veur Breizh-Izel engouestlet da gas meur a ober evit ar brezhoneg da benn\nDirak an it. Lena Louarn, besprezidantez ar C’huzul-rannvro karget eus yezhoù Breizh ha prezidantez OPAB, an it. Solange Creignou, besprezidantez Kuzul-departamant Penn-ar-Bed dileuriet evit ar brezhoneg, an it. Isabelle ar Bal, eilmaerez 1añ Kemper hag an ao. Jean-Luc Bleunven, kannad eus Penn-ar-Bed, eo bet sinet an emglev Ya d’ar brezhoneg gant an ao. Mathieu Gallou, prezidant ar skol-veur.\nEn e brezegenn en deus lavaret an ao. Mathieu Gallou e oa an niver a studierien bet skoliataet en hentadoù divyezhek o kreskiñ hag e oa ret d’ar Skol-veur bastañ da ezhommoù ar re yaouank divyezhek en ur ziorren ar c’helenn e brezhoneg.\n7 ober a bouez a vo kaset da benn dindan an daou vloaz a zeu. Kroget e vo gant adober ar panellerezh diavaez ha diabarzh evit ma vefe divyezhek penn-da-benn ; un enklask a vo graet e-touez ar studieren da zastum o soñj diwar-benn ar brezhoneg ; unvezioù kelenn frank a vo kinniget dezho ; er Redadeg e kemero perzh ar Skol-veur ; kartennoù hetoù ha bizit a vo savet gant ar servij kehentiñ ; hag e vo kaset un enklask da benn e-touez an implijidi da c’houzout petra emaint o c’hortoz evit a sell ouzh ar stummadurioù war ar brezhoneg.


Ti ar sonerien > AUTRES PRODUITS>E Brezhoneg !>Levrioù >A-dreuz ar c'hantvedoù\nTapomp penn an hent dre aodoù avelek ha roc'hellek, dre gwaremmoù kras hag ec'hon, dre straedoù enk ha teñval, dre liorzhoù kuzh ha klet... Sellomp en-dro deomp ha tavomp. Klevout a raimp neuze heklev an tremened o sourral. Nag a vouezhioù tud a zo bet o vevan hag o poaniañ! Nag a darvoudoù munut ha kriz a zo bet skoulmet ha diskoulmet!\nN'eus ket par da Herve Gouedard evit hor bleniañ dre gildroennoù an amzer hag hol lakaat d'ober anaoudegezh gant istorioù tud, lec'hioù, broioù. Ergerzher difaezhus ha tostañ war un dro ma 'z eo.\nFurcher, baleer, kantreer, konter hag heñcher, Herve Gouedard a oar, gant fent hag ampartiz, dispakañ ha taolenniñ plegioù 'zo eus hon istor hag hor glad. Deomp'ta dizamant d'e heul a-dreuz ar c'hantvedoù...\n"Awenet eo bet ar pennadoù a gavor el levr-mañ, holl gwitibunañ, a-bell pe a-dost, gant istor Breizh, pe, pa lavarin mat, gant keal ar glad, da lavaret eo "kement a ya d'ober madoù, hêrezh voutin ur vro "Herve Gouedard\nVoyageons dans l'histoire avec Herve Gouedard qui nous raconte dans cette ouvrage l'histoire de ces gens, de ces lieux, de ces territoires qui constitue le patrimoine de notre région.


tempur pedic cool breeze mattress – barzam.info\ntempur pedic cool breeze mattress hidden additional tempur flex collection tempur flex supreme breeze twin xl tempur pedic cool breeze mattress reviews.\ntempur pedic cool breeze mattress discover why millions of owners love their mattress tempur pedic cool breeze mattress.\ntempur pedic cool breeze mattress tempur flex elite furniture not included tempur pedic cool breeze mattress reviews.\ntempur pedic cool breeze mattress tempur pedic breeze cover mattress cover limited flex supreme king mattress cloud breeze queen tempur pedic tempur pedic cool breeze mattress.\ntempur pedic cool breeze mattress tempurpedic cool breeze tempurpedic breeze mattress tempur pedic cool breeze mattress reviews.\ntempur pedic cool breeze mattress contour elite breeze s medium memory foam king mattress ew tempur pedic reviews home improvement neighbor tempur pedic cool breeze mattress cover.\ntempur pedic cool breeze mattress the tempur cloud luxe breeze is also part of the tempur breeze line which focuses on cooling technology these mattresses come with the pure cool tempur pedic cool breeze mattress.\ntempur pedic cool breeze mattress tempur pedic bed cover cool breeze mattress best mattress cover for breeze tempur pedic bed bug tempur pedic cool breeze mattress.\ntempur pedic cool breeze mattress tempur pedic cloud pillow cooling pillow gel cool reviews cloud breeze dual tempur pedic cool breeze mattress cover.\ntempur pedic cool breeze mattress 125 tempur contour elite breeze cloud breeze dual cooling pillow queen preowned tempurpedic cool contour rhapsody breeze mattress with frame reviews memory foam mattresses tempurpedic cool tempur pedic king mat.\ntempur pedic cool breeze mattress firm and soft cool beds and mattresses tempur pedic cool breeze mattress reviews.\ntempur pedic cool breeze mattress tempur pedic tempur pedic cloud lux breeze mattress tempur pedic cool breeze mattress tempur pedic breeze mattress tempur pedic cool breeze mattress tempur pedic breeze mattress reviews.\ntempur pedic cool breeze mattress tempur pedic cool breeze mattress cloud breeze split cal king size mattress free shipping tempur pedic tempur pedic cool breeze mattress transform your bed into a place of tempur pedic cool breeze mattress transform your bed into a place of true renewal with the.\ntempur pedic cool breeze mattress tempurpedic breeze mattress flex supreme breeze mattress tempur pedic rhapsody breeze bed reviews tempurpedic breeze mattress tempur pedic cool breeze mattress reviews.\ntempur pedic cool breeze mattress tempur pedic cool breeze mattress contour elite breeze eastern king mattress tempur pedic cool breeze mattress tempur pedic cool breeze mattress.\ntempur pedic cool breeze mattress details tempur cloud supreme breeze mattress tempur pedic cool breeze mattress reviews.\ntempur pedic cool breeze mattress decoration cooling mattress pad tempur pedic cool breeze cover tempurpedic king size mattress tempurcloud supreme breeze rc tempurpedic king size mattress pad and year limited protection plan tempur.\ntempur pedic cool breeze mattress tempur pedic memory foam mattress reviews beautiful 26 life tempurpedic mattress cool best mattress reviews updated tempur pedic cool breeze mattress.\ntempur pedic cool breeze mattress tempur pedic tempur flex supreme breeze mattress tempur pedic cool breeze mattress.\ntempur pedic cool breeze mattress tempurpedic tempurpedic cloud supreme breeze mattress tempurpedic tempurcloud supreme breeze mattress materials.\ntempur pedic cool breeze mattress decoration original deluxe tempur pedic cool breeze mattress reviews tempur pedic cool breeze mattress reviews.\ntempur pedic cool breeze mattress tempurpedic cool breeze cool breeze contour breeze mattress pad tempur pedic luxe breeze 20 x02559 tempurpedic cool breeze tempur pedic cool breeze mattress.\ntempur pedic cool breeze mattress tempur pedic cool breeze mattress best mattress cover for tempur pedic breeze tempur pedic cool breeze mattress.\ntempur pedic cool breeze mattress tempur pedic tempur flex supreme breeze mattress mattress pad for new furniture quilted cotton heated memory mattress pad for new furniture quilted cotton heated memory tempurpedic cooling tempur pedic cool breeze cover.\nPosted on 11/11/2019 06:31:18 pm 11/11/2019 06:31:18 pm Author barzam.info\nPrevious Previous post: Tempur Pedic Cool Breeze Mattress


Gorgoned - Wikipedia\nAr Gorgoned (henc'hresianeg Γοργών pe Γοργώ/Gorgố(n) en unander, ha Γοργόνες Gorgónes pe Γοργοῖ / Gorgoĩ el liester), zo euzhviled gwregel spouronus eus mojennoù Hellaz kozh. Cheñch a ra o deskrivadur hervez ar skrivagnerien en Henamzer, met peurliesañ e reer anv eus teir c'hoar a oa naeron bev war o fenn e lec'h blev, hag un dremm euzhus a lakae an neb a selle oute da dreiñ e maen. Abalamour d'ho sell mojennel e veze alies treset pe livet gorgoned war ar savadurioù da wareziñ anezhe hag o annezidi.\nMedousa, livet gant Caravaggio.\n2 ar Gorgoneion\n4 Implij an anv\nNe ra Homeros anv nemet eus ur C'horgon. En Odysseia (XI, 633), eo un euzhvil eus an Ifernioù e oa ar Gorgố.\nHervez Hesiodos (Theogonia, v. 274), e oant teir merc'h da Forkys ha Keto : Stheno, Euryale, ha Medousa an hini vrudetañ, na oa ket divarvel evel he div c'hoar, ha n'anavezent nag ar marv nag ar gozhni. Lazhet e oa Medousa-se gant Perseüs.\nHervez Hyginus e oa ganet Gorgon diwar ar Ramz Tyfon hag Ec'hidna, ha genel a reas Medousa hag he c'hoarezed goude.\nEdont o chom en tu all d'ar mor er c'hornôg hervez lod, hag hervez skrivagnerien all, e Lybia. Diwezhatoc'h, ne venege Euripides ken ur C'horgon, un euzhvil bet ganet gant Gaia (an Douar) da sikour e vibien ar ramzed en o emgann a-enep an doueed, hag a oa lazhet gant Athena.\nTaolennet e veze ar Gorgoned evel merc'hed yaouank, alies gant eskell ha dent hir, ha naeron bev e-lec'h blev. Hervez Ovidius (Metamorfozoù), ne oa an hevelep blev nemet gant Medousa. Poz dezhañ, Poseidon, dedennet gant liv alaouret blev ar c'horgon-se, en doa c'hoariet ar bouteg ganti e templ Athena hag homañ he doa roet an neuz-se d'ar plac'h abalamour d'he c'hastizañ rak an taol disakr. A-wezhioù o doa ar Gorgoned eskell aour, krabanoù kouevr ha skilfoù evel ar moc'h-gouez. Aesc'hulos a skrive n'o doa ken ul lagad hag un dent evito o-zeir, evel ar c'hoarezed Graied. O selloù a droe ar re a wele o dremm e maen gant an divalav hag ar spouronus ma oant.\nPerseüs a implijas diabarzh e skoed evel melezour kuit da vezañ troet e maen gant daoulagad Medousa, hag armet gant ur c'hleze profet gant Hermes, a droc'has penn an euzhvil. Eus ar gwad a strinkas eus he gouzoug e tiflukas C'hrysaor ha Pegasos, engehentet o-daou gant Poseidon. Perseüs a brofas penn ar C'horgon (ar "Gorgoneion" (Γοργόνειον}} Gorgóneion) da Athena. Kinklañ a reas he skoed, an aigis, gantañ ha mirout a reas e c'halloud spontus.\nHervez stummoù zo eus ar vojenn, gwad tennet diouzh koztez dehoù ur c'horgon a c'halle lakaat unan da sevel a varv da vev, e-skoaz an hini tennet diouzh he c'hostez kleiz a oa un ampoezon marvus ha prim ken-ken. Lavaret e vez ivez e resevas Herakles ur guchenn eus blev Medousa (dezhi ar memes perzhioù hag he fenn) digant Athena ha ma roas anezhi da Sterope, merc'h ar roue Kefeüs, da wareziñ Tegea a-enep an argadegoù.\nSkeudenn penn Medousa (benet pe garanet e maen, pe treset, alies gant naeron ouzh he fenn ha tennet an teod ganti e-kreiz he dent) a veze lakaet alies a-us d'an dorojoù, war ar murioù, ar pezhioù moneiz, ar skoedoù, an hobregonoù, hag ar mein-bez da bellaat an droukchañs hag an drouksperedoù pe da spontañ an enebourien.\nSkrivet gant Martialis:\nNon hic Centauros, non Gorgonas Harpiyasque\ninvenies : hominem nostra pagina sapit. ( X, 4)\n« Em oberenn Tud-varc'h, Gorgonezed, Harpiezed ne gavi:\nC'hwezh an den em fajenn hepken a glevi. »\nImplij an anvAozañ\nImplijet e veze an anv « Gorgoned » a-wezhioù da ober anv eus brezelourezed Lybia, a-wezhioù diwar-benn euzhviled mojenn a droe an dud e maen. Plinius an Henañ a zeskrive anezhe evel goueziadezed goloet a vlev ha pep a greouichenn spulfet oute, ar pezh en dije lakaet mojenn ar pennad naeron da ziwan hervezañ.\nBibliotheke Appolodoros (II, 4, 1-5 ; II, 7, 3 ; III, 10, 3).\nTheogonia Hesiodos (v. 294).\nAn Ilias (v. 741), ar barzh Homeros (XI, 633).\nMetamorfozoù ar barzh Ovidius (IV, 653 - V, 241).\n↑ Bibliotheke, II, 4, 2-3\nAdtapet diwar « https://br.wikipedia.org/w/index.php?title=Gorgoned&oldid=1915514 »\nKemm diwezhañ d'an 12 Du 2021 da 07:06\nKemmoù diwezhañ degaset d'ar bajenn-mañ d'an 12 Du 2021, da 07:06.


Bet ganet e 1925 e Plouider, e tizolo ar galleg da seizh vloaz er skol.\nGoude studioù e skolaj Lesneven, ez a tre kloerdi bras Kemper e 1944. D’ar mare-se eo e tesk da vat ar sonerezh.\nAnvet eo da veleg e 1949 evit ur bloaz en enez Sun. Frommet eo gant mouez ar besketerien a gan kanaouennoù da vezañ kanet da zeiz Gwener ar Groaz en iliz e lec’h mont da besketa.\nSetu divizet e dazont : e-pad dek vloaz e Landivizio, pemp-war’n-ugent e Montroulez ha ugent e Karanteg e vo gouestlet e vuhez da ziorenn sonerezh Breizh e servij an Iliz.\nLaz-kanañ Kanerien Bro Leon bet krouet gantañ a dap ar priz kentañ e kenstrivadeg broadel al lazoù-kanañ e Pariz. Deuet fall eo ouzhpennañ kanaouennoù nann-relijiel ha kollet gantañ e ditl a vestr ar chapel. Ne vern dezhañ hag ur wech staliet e Montroulez e ro lañs d’ul laz-kanañ nevez, Kanerien Sant Vaze. Lakaat ra da ganañ kantikoù ha kanaouennoù Breizh met ivez oberennoù klassel : tapet e vez gant al laz-kanañ priz kentañ kenstrivadeg etrevroadel ar gwellañ enrolladur e 1964 a drugarez d’ar bladenn Judas Macchabée gant Haëndel.\nEn hevelep bloaz e sav gant Georges Le Coz kentañ kor gwazed Breizh. Da heul reolennoù liderezh nevez an Iliz e sav un oferenn e brezhoneg penn da benn, Oferenn war gan.\nLaz-kanañ Bro-Leon bet krouet gant skoazell Georges Le Coz e 1968, a zigor kentañ gouel abati ar Releg e 1971, ret eo gouzout ez eo Roger Abjean kizidikaet ivez gant dazont ar vein kozh. A bouez bras eo bet e gejadenn gant Eliane Pronost. E-pad meur a vloaz e kanont gant Pevarad Bro Leon ha d’ar mare-se eo e vo graet dibaouez sonadegoù, enrolladoù, pladennoù (ouzhpenn 60) hag embannadurioù. E 1985 ez a d’ober war-dro parrez Karanteg\nGraet eo bet marc’heg al Lejion a Enor e 2005. Kolier an Erminig a zo aet gantañ e 2008.


Pajenn:Le Clerc - Ma beaj Jeruzalem, 1902.djvu/233 - Wikimammenn\nPajenn:Le Clerc - Ma beaj Jeruzalem, 1902.djvu/233\ngalloud divin Jezus, en em daulaz gant e diou c’hoar en eur vagik, hag a reaz heb roenv na ouel, a-dreuz d’ar mor Kreizdouarek, an hent a refomp ni ’vit distrei euz a Jaffa da Varseilh : war aud ar Brovans e tiskennaz. Prezeg a reaz eno ar gwir fe, ha, goude bean renet iliz Marseilh epad tregont ’la evel eskop, e varvaz ’vit an eil gwech. Bet on gant ma lennerien o welet e ve en iliz koz Sant Viktor. Santez Marta ha santez Mari Madelen a zo ive eun devosion vraz evite en bro Daraskon hag Arlez, ’læc’h m’hon deuz ive tremenet.\nBetfaje. — Penaus ec’h eaz Jezuz ac’han da Jeruzalem, an de a-geñver Sul ’Leuio.\nEuz a Vetani da Vetfaje n’euz ket kalz e-tuont d’eur c’hart leo. Mont di ’ta e fell d’imp da welet al læc’h an euz bet an enor da rei eun azen da Jezus ’vit kas anean da Jeruzalem. ’Vit se e krapomp ar run a ra ’vel eur skoa da vene ar Gwe Oliv war du ar zov-heol.\nAr wenojen a gemeromp, a dle bean, pe dost, an hini a gemeraz Jezuz gant e ziskibien an devez kentan euz sunvez Pask, da laret eo an de a-geñver sul ar Bleuio. Da gentan ec’h æ war droad. Mes græt gantan eun tri c’hant kammad bennak ’boue ti Lazar, e laraz d’e ziski-\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/233&oldid=108017 »\nKemmoù diwezhañ degaset d'ar bajenn-mañ d'an 19 Gwe 2017, da 12:55.


PARDON SANT FIAG | Site / Lec'hienn Erwan Evenou\nEmbannet gant an oberour, 2007\nUr romant faltazi penn-da-benn eo hemañ. Faltazi dibrenn ha direol gwechoù… Un istor marvailhus un tamm, ha ’zo ’vont gant red an awen hed-ha-hed. Kriz ha fentus a bep eil, sirius taolioù ’zo, flemmus atav. Karantez ha kasoni, kann ha mignoniezh… Brezhoneg botoù-koad pe brezhoneg kador diouzh an degouezh, brezhoneg beleg gwech ebet avat. Bev ha yac’h ar gaoz, hini an harozed hag an tudennoù, brezhonegerien a-vihanik ma’c’h int sañset da vezañ, al lod brasañ anezhe.\nE soñj ar skrivagner e oa degas dudi d’e lennerien ha reiñ lufr da yezh e vro keit-ha-keit, en ur dennañ e vad eus kement pinvidigezh sanailhet gant pobl Breizh-Izel, er mare ma veze ar yezh c’hoazh war an holl vuzelloù.\nWar gein e varc’h-tan emañ Gourlaou, pa ya da’n em goll, en desped dezhañ ’vel ma soñjit, e-kreiz an noz du hag ar maezoù don. Un taol-arnev spontus o tarzhañ, ret d’ar paotr klask goudor en un ti bihan satanazet. Ar pep gwashañ evitañ a vo da zont war-lerc’h…\nPardon Sant Fiag, 336 pajenn\nTaoliou troad, taoliou biz-troad, taoliou fizik… en eur ger : un taol kaer !\nHa perag eo bet kemeret Gourlaou evid eun all ? Perag e vez klasket war e lerh, perag kement a reuz war e chouk… Hag eur mor a dud oh en em zifreta evel-se : eun noblañs, eur briz vrezoneger, eur bebrenn, eur c’hi oh ober chiboud, ur gward-mêz gant e fuzul. Paolig, c’hwez an huzil war e horre, Arme Bobleg Breizh.\nAr yezh : eun drugar eo : ha strimp ! Troiou-lavar birvill gante. Ha dao l Krennlavariou forz pegement… Reou goz, ha reou nevez dozvet brao gant an oberour e-unan. Ha feoñv ! poziou-kan ’giz an amann war ar billig. Brezoneg beo, hini mad, hini beuz !\nHag-eñ ne vefe ket an oberour par da Flaubert, a blije dezañ peurlipad e zanvez, beteg distaga e skridou a vouez uhel, en eur pez hag a ree ar “gueuloir” dioutañ ?\nErwan BRENN, Brud Nevez 2008\nUr pezhiad romant eo Pardon Sant Fiag, ur romant faltazi, ur marvailh modern, sur, a ya gant red awen ar skrivagner ha da heul Gourlaou, ur paotr yaouank a gustum mont war gein e varc’h-tan dre Breizh-Izel. Mont a ray d’en em goll er maezioù don. Goudor a gavo en un ti satanazet ha ne vo fin ebet d’e drubuilhoù…\nWar golo kein al levr ez eus bet skrivet kement-mañ : « E soñj ar skrivagner e oa degas dudi d’al lennerien ha reiñ lufr da yezh e vro keit-ha-keit, en ur dennañ e vad eus kement pinvidigezh sanailhet gant pobl Breizh-Izel, er mare ma veze ar yezh c’hoazh war an holl vuzelloù. »\nAl Liamm 2008\nKinniget eo eil romant Erwan Evenou evel “ur romant faltazi penn-da-benn (…). Faltazi dibrenn ha direol gwechoù…” Souezhus darempredoù an haroz, e vignon Gildwen ha Gweltaz, mab ar miliner. Souezhus emzalc’h tud Lanli. Iskis levezon Gwenc’hlan, ar “sorser” kozh, warno. Pe hini an aotrou Beskont a Gerampoulpri, danvez kannad “a-gleiz” ar c’hornad… Souezhus tudenn Tariq-Paol. Iskis an Talbenn evit ar Frankiz hag an Arme Boblek o lakaat o reuz er vro hep na rafe tra ebet bugale Mari Robin. Afer an uraniom klasket gant Urabreizh a c’hellfe reiñ ur seblant a wirheñvelded d’an istor. Bez’ ez eus, ouzhpenn luzietez, ur feulster diroll ha darvoudoù digredus. Ur wech echu koulskoude e soñjer e c’hellfe ar romant-mañ bezañ diazez ul levr bannoù-treset pe ur film hanter “gore” hanter fent. Un oberenn eus ar c’hiz, en ur stumm. Ijin zo enni, sur. Dic’hortoz eo…\nHerve LANNUZEL, Pobl Vreizh 2008\nUr micherour eo ar skrivagner hag aze e c’heller lavarout ac’h eus savet ur monumant a-feson. Ul lodenn vras eus da galon e-barzh, ha hi bet o labourat kement ha da empenn. Me ’gav din eo ur gentel vrezhonek a gavo al lenner en da levr, ouzhpenn ar blijadur, ar souezh, ar from a savo ennañ ouzh da lenn.\nPer DENEZ (lizher 2007)\nN’eo ket didalvoud lenn al levr gant ar pinvidik m’eo geriaoueg ha brezhoneg Erwan Evenou dre vras, ha war kement live yezh a zo. Ar pep bourrusañ eo moarvat lenn brezhoneg pemdez, pe laosk zoken, evel ar galleg a c’hellomp kaozeal war ar pemdez. Kalz a ijin en deus ar skrivagner ivez, o veskañ ar bed normal gant unan dreist-naturel kar-nes ouzh mojennoù ha barzhaz poblek Breizh.


Diforc'hioù etre adstummoù "Robert Koch" - Wikipedia\nDiforc'hioù etre adstummoù "Robert Koch"\nRobert Koch (kemmañ)\nStumm eus an 7 Kzu 2016 da 17:20\n278 okted ouzhpennet , 4 bloaz zo\nO kregiñ da freskaat ha da reizhañ...\nStumm eus an 16 Ebr 2015 da 13:30 (kemmañ)\nStumm eus an 7 Kzu 2016 da 17:20 (kemmañ) (dizober)\n(O kregiñ da freskaat ha da reizhañ...)\n[[Restr:Robert Koch.jpg|right|thumb|'''Robert Koch'''
(luc'hengravadur, (1843-1910[]).]]\nHeinrich Hermann '''Robert Koch''', bet ganet d'an [[11 a viz Kerzu]] [] e [[Clausthal-Zellerfeld|Clausthal]] ([[Kengevread alaman]] d'an ampoent) ha marvet d'ar [[27 a viz Mae]] [] e [[Baden-Baden]] ([[Impalaeriezh alaman]] d'an ampoent), a oa ur [[mezeg]] [[alaman]].
Brudet-kenañ eo evit bezañ kavet ''Mycobacterium tuberculosis'', ar [[bakteri]] kiriek d'an [[torzhellegezh|dorzhellegezh]] : anvet e voent ''bazhilli Koch'' diwar e anv. Chomet eo anavezet evel unan eus diazezerien ar [[bakteriologiezh|vakteriologiezh]].\n== Buhez ==▼\n'''Robert Koch''' a oa ur mezeg alaman, ganet d'an 11 a viz Kerzu [] e [[Clausthal]], ha marvet d'ar 27 a viz Mae [] e [[Baden-Baden]]. Brudet eo evit bezañ dizoloet [[bazhennig]]où [[kleñved al langis]] anvet diwar e anv : ''bazhennig Koch''. Chom a ra unan eus krouerien ar [[bakterioniezh]].\nMont a reas war studi ar skiantoù naturel ha hini ar [[mezegiezh|vezegiezh]] e [[Göttingen]]. Unan eus e gelennerien, [[JacobJakob Henle]] ([]-[]), a oa un difenner eus an damkaniezh ar mikroboùc'harvevel savet gant [[Louis Pasteur]] ([]-[]) e []. DontMont a reas da vezañ eilmezeg ospital [[Hambourg]] da gentañ.▼\nDigor a-walc'h e oa e spered peogwir e oa dedennet ivez gant an [[arkeologiezh]], an [[arvevadoniezh]] hag an [[arvevadoniezhdenoniezh]] ivez.▼\n▲== Buhez ==\n▲Mont a reas war studi ar skiantoù naturel ha hini ar vezegiezh e [[Göttingen]]. Unan eus e gelennerien, [[Jacob Henle]], a oa un difenner eus damkaniezh ar mikroboù savet gant [[Louis Pasteur]] e []. Dont a reas da vezañ eilmezeg ospital [[Hambourg]] da gentañ.\n▲Digor a-walc'h e oa e spered peogwir e oa dedennet ivez gant an [[arkeologiezh]] hag an [[arvevadoniezh]].\nAr c'hentañ eo e [] da zont a-benn da c'hounit [[Bacillus anthracis|bazhennig]] ar [[serk]] dizoloet e [] gant ar C'hallaoued [[Pierre Rayer|Rayer]] ha [[Casimir Davaine|Davaine]]. Diorren a reas da-geñver an degouezh-se meur a deknik nevez evit livañ, gounit ha anavezout kellidoù ar c'hleñvedoù.\nE [] e kemeras penn labourvaarnodva bakterioniezhbakteriologiezh [[Berlin]].▼\n▲E [] e kemeras penn labourva bakterioniezh [[Berlin]].\nE [] e tizolo [[bazhennig]] [[kleñved al langis]]\n[[Rummad:Loreidi Priz Nobel Fiziologiezh pe Mezegiezh Alamagn]]\nAdtapet diwar « https://br.wikipedia.org/wiki/Dibar:MobileDiff/1729979 »


Pajenn:Inisan - Toull al lakez.djvu/26 - Wikimammenn\nPajenn:Inisan - Toull al lakez.djvu/26\nE-pad m’edo er c’hiz-ze pleget ar marc’h, e c’hinou er ganol, an tortisou a stage eur valizenn a oa war e dalier, a deuas da derri gant ar bec’h a roe : ar valizenn a hanter-zigoras, hag anezi e kouezas forz peziou arc’hant gwenn an amzer-ze, hag a dalie, me ’bari, pep-hini anezo, ugent real d’an nebeuta.\nPer a oa eun tregont paz bennak a-drenv hag a wele an arc’hant o koueza, mes ne lavare netra ; eur zonj fall a oa en e benn. Evel-se, kerkent ha ma voe eat ar marc’heg en e hent, goude beza douret e varc’h, ez eas da gichen ar ganol. Ar peziou arc’hant gwenn a zo etre e dreid, c’hoant en deus d’o dastum… Sellet a ra piz en-dro d’ezan… N’eus den en aod nag en douarou a dro-war-dro… An diaoul a c’houezas ar pec’hed en e galon. Per a blegas, a zastumas kement pez arc’hant a oa war an treaz, ha, ker buan ha ma c’helle, kuit ac’hano war-zu ar gear, atao e zourn gantan war e arc’hant, en e c’hodell, gant aon na vije deuet unan bennak d’her lemel digantan.\nEvelato dre ma ’z ea, Per a huanade ; me ’gred e goustians a bike anezan. Mes ma huanade Per, e zourn a oa ivez war an arc’hant en e c’hodell… Trec’h e voe an droug d’ar mad.\n— Na me ’zo diod, emezan, o kaout kemend-all a nec’hamant. Na perak ne ve ket an arc’hant-man d’in-me ! Daoust ha n’eo ket me eo a zo bet o tiskouez ar ganol d’an aotrou ?… Ha neuze, ar c’had a zo d’an nep he fak : ha me eo am eus kavet an arc’hant-man… Hag ouspenn, den n’am diskuilho, rak den n’en deus va gwelet ; sellet mad ha piz am eus great en-dro d’in ; archer ebet ivez ’ta ne c’hello dont da glask trabas ouzin… Marteze e ve mad d’in lavaret an dra-ma, pa ’z in da gofez… Oh ! kofez va c’havadenn !… Mes neuze e vezo lavaret d’in restôli. Restôli.. restôli… neuze emaoun ker paour ha biskoaz !… Ha da biou e restôlin-me ?\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/26&oldid=128192 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/147 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/147\nzhan komz var meur a dra, (54) o stigna pechou dezhan, hag o klask tenna eun dra-benag euz he c’henou evit galloud accusi anezhan.\nEN amzer-ze, ar bobl o veza en em zastumet a villierou, ken a valeent an eil var egile, Jesus a gommansaz da lavaret d’he ziskibien : Diwallit dreist-holl ouz goell ar Farizianed, pehini eo an hipocrizi. (2) Rag n’euz netra kuzet ha na dle beza dizoloet, ha netra secret da na dle beza anavezet. (3) Rag-se kement ho pezo lavaret en devalijen a vezo klevet er sclerijen ; hag ar pez ho pezo lavaret er skouarn, en diabarz ar c’hampchou, a vezo prezeget var lein an tiez.\n(4) Ha me a lavar deoc’h-hu, pere a zo va mignoned : N’ho pezet ket a aoun rag ar re a laz ar c’horf, ha pere goudeze na hellont ober netra en tu-all. (5) Mes me a ziskouezo deoc’h rag piou e tleit kaoud aoun ; ho pezet aoun rag an hini pehini, goude m’hen deuz lazet, hen deuz ar galloud da deurel en ifern ; ia, me hen lavar deoc’h, rag hennes eo e tleit kaoud aoun. (6) Ha na vez ket roet pemp kolvan evit daou liard ? Koulskoude hini anezhe n’eo ankounac’heet gant Doue. (7) Bleo ho pen zoken a zo countet holl ; n’ho pezet ket eta a aoun, c’houi a dalv muioc’h eged kalz a c’holvaned.\n(8) Hogen, lavaret a ran deoc’h : Piou-benag a anzavo ac’hanoun dirag an dud, Mab an den a anzavo ive anezhan dirag elez Doue ; (9) Mes an hini am nac’ho dirag an dud, a vezo nac’het dirag elez Doue.\n(10) Ha piou-benag hen devezo komzet a-enep Mab an den, e vezo pardonet dezhan ; mes an hini hen devezo gwallgomzet a-enep ar Spered-Santel, na vezo ket pardonet dezhan.\n(11) Pa veot kasset er sinagogou, dirag ar barnerien, hag an dud a c’halloud, n’en em lakit ket en poan da c’houzout penaos respont evit en em difen, na petra ho pezo da lavaret ; (12) rag ar Spered-Santel a zesko deoc’h en heur-ze ar pez a dleot da lavaret.\n(13) Neuze unan euz ar bobl a lavaraz dezhan : Mestr lavar d’am breur lodenni ganen hon heritach. (14) Mes Jesus a respontaz dezhan : O den, piou hen deuz lakeat ac’hanoun-me da varner, pe da lodenner varnoc’h ? (15) Neuze e lavaraz dezhe : Diwallit mad euz an\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/147&oldid=125241 »


nuit | A ! Lenn...\nMaintenant qu’il fait tout le temps nuit sur toi, Mathias Malzieu, Frañs (2005)\nUl levr ouzhpenn diwar-benn ar marv… hag evit abeg pe abeg ne zisplij ket din, pa ‘m eus c’hoazh kañvioù da ziazezañ, ha pa vijent kozh.\nUr skrid etre gwirvoud ha hunvre eo. Kontañ a ra ar skrivagner gant kalz kizidigezh marv e vamm hag an toull a laosk er familh. E-pad m’emañ o c’hortoz tud kar war parklec’h an ospital, e teu ur ramz da reiñ un taol sikour dezhañ : boaz eo da zresañ an dud torret gant ar boan goude marv unan a garent. Penaos e c’hello talañ ouzh e galonad, gant sikour ar ramz Jack ? Mont a reer tre en ur bed-hunvre en em vesk gant ar vuhez gwir evit sikour an dezreveller da zoñvaat ar marv ha da asantiñ d’e donkad.\nNe ouezan ket re evit peseurt doare tud eo bet skrivet al levr-mañ. Fromus em eus kavet anezhañ, er penn kentañ dreist-holl, ha barzhoniel (Mathias Malzieu zo kaner er strollad rock Dionysos, eñ eo a skriv testennoù ar c’hanaouennoù anezhañ, ur barzh eo eta). Afer ar ramz o tont eus ar bed all a vije kentoc’h evit ar vugale, daoust ma ro ur skeudenn gwirion a-walc’h eus ar splu m’eo ar vevenn etre buhez ha marv pe gwirvoud hag hunvre, dreist-holl pa vezer o c’houzañv marv un den kar. Koulskoude e kredan e vijen bet muioc’h em bleud m’en dije graet ar skrivagner un dibab sklaer etre testeni ha kontadenn. Ar monedone diehan etre an daou a harz ouzh ur gwir splujadenn marteze. A-hend-all en em ren Mathias-dezreveller evel pa vije ur bugel eizh vloaz, daoust dezhañ bezañ un tregont bennak, iskis e vez.\nUl levr diseurt eo, a heul e hent hep klask gouzout da biv e vo gwerzhet. Balzamiñ e oar ar galon. Soñjet em eus e vije ur prof brav d’ober d’unan bennak en deus kollet un den tost : a-raok an taol-arnod-se, n’on ket sur e tihuno un heklev bennak el lenner, met goude, ne c’hello ket chom diseblant.\nUn eil lodenn zo bet skrivet gant Mathias Malzieu : La mécanique du coeur.\n2 Evezhiadenn\t| tags: fait, maintenant, Malzieu, Mathias, nuit, qu'il, sur, temps, toi, tout\t| posted in Buhezskridoù, Galleg, Moliac'h ha Faltazi harozek, Yaouankiz\nRien ne s’oppose à la nuit, Delphine de Vigan, Frañs (2011)\nN’eo ket ur romant met un istor familh gwir, eus ar seurt, em eus soñjet en ur lenn anezhañ, ne c’hell bezañ skrivet nemet gant unan en deus bet brud gant levrioù all kent, a-hend-all e vije diaes da werzhañ d’un embanner.\nN’eo ket ne vije ket dedennus, met a-benn ar fin seurt istorioù zo lod kement familh, ha ne bouezer ket el levr-mañ da glask ha da gavout a-vozadoù heñvelderioù gant an hini a zeuer anezhañ.\nLoc’hañ a ra ar skrivagnerez eus emlazh he mamm, evit dibunañ istor he zud-kozh hag hini he mamm Lucile e-touezh planedennoù liesseurt an nav bugel a yae d’ober ar familh-se. Ur familh brav, deuet brav gant e dud, betek ma teu an traoù da goll o gwerniz diavaez ha da leuskel sekredoù teñval da flistrañ. Gwadserc’hioù, emlazhioù, bugale goll zo a-leizh, o deus merket ar speredoù, hag a gas mamm ar skrivagnerez d’ar follentez a-benn ar fin.\nDedennus ha fromus eo al levr, memes ma kav din ne zegas ket kalz tra an dezrevell hiniennel-se da vilin an holl familhoù. Heñvel ha disheñvel int holl war un dro, ha ken ingal e teu en-dro ar sujedoù kizidik-se e ti kement hini m’o deus troet an holl soñjoù a ribot Delphine de Vigan e penn pep hini dija, moarvat. Lakaat a ra al levr-mañ traoù diaes ‘zo er gouloù, ar pezh a c’hell kaout heklev e boud ar re a c’houzañv un tabou war ar sujedoù-se. Ret eo kaout c’hoant d’en em soñjal war se dija.\nTem ar follentez, he dremmoù, em eus kavet dedennus-tre ivez el levr-mañ. Lakaet eo da zisorc’h an distruj lakaet e brall e diabarzh ar familh abaoe bugaleaj Delphine. Met pa lenner an istor-mañ e soñjer ivez ne c’hell familh ebet bezañ ar repu a vije hunvreet gant pep hini. Daou du zo d’ur pezh moneiz, pa vez anezhi ouzhpenn ur skeudenn.\nN’eo ket fall tamm ebet da lenn, kas a ra d’an imbroud, reiñ a ra c’hoant da glask ober gwelloc’h ivez, ar pezh a zeu brav gant ar skrivagnerez, hervez ar pezh a ziskouez anezhi d’an nebeutañ.\n1 Evezhiadenn\t| tags: Delphine, Ne, nuit, oppose, Rien, Vigan\t| posted in Buhezskridoù, Galleg


Lefkada (gresianeg a-vremañ : Λευκάδα), Leukas e henc'hresianeg (Λευκάς), zo unan eus an Inizi Ionian e Gres. En hanternoz da Itaka ha Kefalonia emañ, ha dezhi ur gorread a 305 km² ha 117 km aodoù. Stavrota eo Ar menez uhelañ enni, 1 158 m uhelder dezhañ.\nStag eo dre ur chaoser ouzh an douar-bras.\nAr c'hêrioù pennañ eo Lefkada, ar gêr-benn, Nydri ha Vassiliki, daou borzh da vont da inizi Meganissi ha Kefalonia.\nMeneziek eo an enez, ha strujus er reter hag er c'hreisteiz. Dirak aod ar reter ez eus enezennoù glas, evel Skorpios, Madouri ha Sparti. Serzh eo an aod kornôgel avat ha traezhennoù hir en he hed bep an amzer.\nLamm Lefkada zo un tornaod 72 metrad dezhañ a lamme an dud diwarnañ er mor en Henamzer pa vezent gant kleñved ar garantez.\nAr varzhez Sapfo en em lazhas eno abalamour da Faon.\nSanta Maura e oa an anv italianek d'ar mare ma oa stag an enez ouzh Republik Venezia (betek 1797), ha goude Sainte-Maure e galleg. E 1800 e lakaet d'ur rann eus Republik ar Seizh-Enez.\nAdtapet diwar « https://br.wikipedia.org/w/index.php?title=Lefkada&oldid=1945048 »


Reizhiad amzerioù rik - Wikipedia\nReizhiad amzerioù rik\nEr yezhoniezh e vez implijet an termen reizhiad amzerioù rik evit komz eus unan eus daou reizhiad amzerioù yezhadurel, enebet ouzh ar reizhiad amzerioù keñveriek.\nDeiktel eo an amzerioù yezhadurel dre o natur, ha diazezet e c'hell bezañ diazezet an deiktelezh war ar maread reis m'emeur o komz (reizhiad rik) pe c'hoazh war ar maread resis m'emeur o komz diwar e benn, lakaet da daveen amzeriañ (reizhiad keñveriek).\nUr reizhiad rik a vez implijet gant ar saozneg. Da skouer, pa lâr Yann da Vari: "Mont a rin d'an davarn" ha neuze n'ec'h a ket Yann d'an davarn, diwezhatoc'h e c'hellfe lâret Mari: "Lâret en doa e teufe". Da lâret eo, abalamour ma c'hoarvezas an ober (chom hep mont d'an davarn) en amzer-dremenet e rank ar verboù bezañ en amzer-drement kentoc'h evit lâret *"Lâret en doa Yann e teuio", gant ar fazenn reizh-se e-keeñver ar yezhadur ur ster disheñvel. E berr-gomzoù e oa sañset degouezhout Yann en amzer-da-zont rik.\nE yezhoù all, avat, implijet gante ur reizhiad keñveriek, en hevelep e rankfe lâret Mari "Lâret en doa Yann e teuio", da lâret eo diwezhatoc'h evit an daveenn amzeriañ merket gant ar verb "lâret en doa Yann". Implijet e vez ur reizhiad keeñveriek gaant an tibeteg\n↑ Zeisler, Bettina (2004) Relative Tense and Aspectual Values in Tibetan Languages, embaannet gant: Walter de Gruyter\nAdtapet diwar « https://br.wikipedia.org/w/index.php?title=Reizhiad_amzerioù_rik&oldid=1849389 »


Kavet e GBAHE\n[1732, 1929] Gant rat, gant ur youl greñv.\n Hon daouarn deomp, bet peurlouzet ganeomp a-ratozh-kaer evit diskouez d'hor mestr e labouremp.\nHS. a-benn-kaer, a-ratozh-vat.\nSkouerioù istorel (3)\nDaveenn : GReg, pg (de propos) deliberé\nDaveenn : GReg, pg (tout de) bon (à dessein)\nAr paourkaezh ki-mañ - treut-gagn en deiziou kenta m'edomp-ni degouezet e Berrtomm - a lammas ouzimp en eur fistoulat e lost hag en eur chilpat da lipat hon daouarn d'eomp, bet peurlouzet ganeomp a-ratoz-kaer evit diskouez d'hor mestr e labouremp, en desped ne yoa den ebet o lakaat evez warnomp. (Ar paour kaezh ki-mañ - treut-gagn en deizioù kentañ m'edomp-ni degouezhet e Berrtomm - a lammas ouzhimp en ur fistoulat e lost hag en ur chilpat da lipat hon daouarn deomp, bet peurlouzet ganeomp a-ratozh-kaer evit diskouez d'hor mestr e labouremp, en desped ne yoa den ebet o lakaat evezh warnomp.)\nDaveenn : SVBV, p6


Brestiz o vreskenn - Romans policiers - Romantoù polis - Yann Gerven, Al Liamm\n> Livres en breton >Romans policiers - Romantoù polis>BRESTIZ O VRESKENN\nE kêr Vrest emañ Jili Gwilhosou o labourat. Kuzulier war ar gwir eo hag enklasker a vicher.\nN'eus ket keid-all zo emañ Glaodina Pedel o labourat gantañ. Diouer a labour n'eus ket, se zo splann : ur skoliadez bet kuitaet he zud hag ar skolaj ganti a rankont adkavout ha lakaat war an hent mat en-dro.\nUn noter aet skuizh gant e wreg hag ar vuhez diroll a skarzh kuit gant e vag dre lien a rankont klask.\nMona Wegen, gwreg ar surjian brudet Amede Dilaser, he deus kavet un amourouz, evit abuziñ hec'h amzer hag ar surjian un tamm jalous memestra, a garfe gouzout piv an den-se.\nMa, netra dreistordinal... evit un enklasker a vicher.\nPa oa bet kavet an doktor Dilaser marv-mik en e di avat, e oa Jili ha Glaodina e kreizik-kreiz un afer un tamm mat luzietoc'h.


Degemer al lec’hienn > Pelec’h ober c’hoariva ?\nStalioù c’hoariva 2020-2021\nEvit ar yaouankiz :\nStalioù e brezhoneg gant MilTamm\nE Sant-Ervlan aozet gant Katell Leon hag ar gevredigezh Yezhoù ha Sevenadur\nStal lies-arzoù (CM2 - Skolaj) :\nD’al Lun 5e45-7e (kentell kentañ d’an 28/09)\nStal c’hoariva (CE1-CM2) :\nD’ar Yaou 5e45-7e (kentell kentañ d’ar 24/09)\nStalioù e brezhoneg gant Ar Vro Bagan e-pad ar vakañsoù skol\nAn titouroù a vo kavet war hol lec’hienn un tamm a-raok ar vakañsoù.\nUr stal nevez e Bro an Alre\nStal c’hoariva sizhuniek get Kerlenn Sten Kidna\nKentelioù c’hoariva kaset da benn get Solen Piriou evit brezhonegerion a bep live. Teknikoù distanañ, analiñ, c’hoari war ar prim, diskouez fromoù, c’hoarzhin. Deskiñ sketchoù, ur pezh-c’hoari.\nBep merc’her etre 8e ha 9e30 noz, er sal Sten Kidna (6 ru Joseph Rollo, an Alre), a-zal ar merc’her 23 09.\nPriz evel ar c’hentelioù, a-vat evit ar re enskrivet en ur gentel arall.\nDarempred : Kerlenn Sten Kidna, Pgz : 02 97 29 16 58.\nE Sant-Ervlan Stal Strollad Joyi\nUr wech bep sizhun, strollad c’hoariva Joyi en em gav en-dro a-benn ober c’hoariva e brezhoneg. Ar strollad-mañ a zo emren hag a labour war raktresoù liesseurt a-hed ar bloaz.\nLec’h hag eur : Sal Pablo Neruda e Sant-Ervlan\nBep Yaou noz etre 8e ha 9e30\nPriz : 35€ ar bloaz\nEmgav adalek miz Here 2020\nTitouroù ha lakaat e anv : Kentelioù an Noz\nE Brest gant SKED\nAn obererezh-se a zo evit ar re a zo gant ar c’hoant diorren o mestroniezh gant ar brezhoneg hag o aesaat dre ar c’hoari, an ijin hag ar grouidigezh arzel. Un doare all eo da studiañ ar brezhoneg : d’un doare c’hoariet en ur zeskiñ teknikoù diazez ar c’hoariva.\nUr chañs ivez d’ober un taol esa evit war-lerc’h enframmañ unan eus ar strollad c’hoariva e Breizh pe c’hoazh en em prientiñ evit ur gaozeadenn er skinwel pe er radio...\nOuzh renerezh Bob Simon, komedian a-vicher.\nD’al Lun / 6e30 noz - 8e noz / SKED, 201 straed Jean Jaurès e Brest\nTitouroù ha lakaat e anv : SKED\nE Plougerne gant Ar Vro Bagan\nLabouret vez war ur pezh-c’hoari e ser deskiñ doareoù ar c’hoariva, ijinañ ha krouiñ gant ar re all, al leurenniñ, ar gwiskamantoù, ar c’hinkladur hag all.\nUn doare ivez da binvidikaat ar yezh ha gwellaat an distagadur.\nD’ar Merc’her etre 6 eur hanter hag 8 eur noz (Ket ‘pad ar vakañsoù) bep sizhun.\nPriz : 40€ + 17€ evit ar gartenn ezel.\nE Sant Seo gant KLT\nStal-labour teatr buhezet gant Bob Simon.\nEvit ar re o deus c’hoant mont war-raok war ar brezhoneg ha deskiñ c’hoariva, lakaat an ijin hag ar spered krouiñ arzel da vont en-dro. Un doare all ivez da zeskiñ ar yezh en un doare dudius ha da zeskiñ diazezoù ar c’hoariva. Un dro ivez d’ober un taol esae a-raok mont en ur strollad c’hoariva pe grouiñ unan.\nBep Meurzh da 6e noz e Ti ar C’hevredigezhioù Sant Seo.


Gwel eus Kópavogur\nEil kêr Island eo Kópavogur (distaget [ˈkʰoːupavɔɣʏr̥] en islandeg), gant 37 959 annezad e 2020. E rannvro ar gêr-benn emañ, er su da Reykjavík. Talvezout a ra he anv « bae ar reuniged vihan ». Bevennet eo er c'hornôg gant ur fiord hag er reter gant al lenn Ellíðavatn. Savadur uhelañ ar vro, an tour Smáratorg, zo e kreiz-kêr. Kreizenn-genwerzh vrasañ ar vro zo ivez.\n32 308 annezad e 2014\n36 975 annezad e 2019\n37 959 annezad e 2020. 10% eus poblañs ar vro eo hiziv.\nEmgav Kópavogur e 1662 en doe skoulmet gougorfidigezh Island ouzh Rouantelezh Danmark ha Norvegia. Sinet e voe an teuliad en anv ar bobl gant an eskob Brynjólfur Sveinsson hag ar gwiraour Árni Oddsson.\nKlaksvík (Inizi Faero)\nMariehamn (Inizi Åland)\nBusoù ar gumun\nPoul er park\n(is) Lec'hienn ofisiel\n↑ Vinabæir e kopavogur.is, Kópavogur\nAdtapet diwar « https://br.wikipedia.org/w/index.php?title=Kópavogur&oldid=1976122 »


8vet eskemm Arizmendi Ikastola/Diwan Jakez Riou\nDigwener vintin e oa degouezhet ur strollad 21 a skolajidi eus Leintz-Bailara, ambrouget gant Ana ha Pepe, kelennerien, er skolaj evit an eskemm bloaziek. Goude un nozvezh karr-boutin o doa ezhomm a-walc'h da zebriñ ul lein a-feson....\nKanerezed ar skolaj : penaos bezañ prest e Pondi ?\nDeuet e oa Gi Penseg dilun evit lakaat ar strollad kanerezed da bleustriñ. Penaos kanañ gwelloc'h ar gavotenn ? En em lakaat e-barzh, kaout plijadur o kanañ, fiñval, reiñ nerzh : setu danvez ar pezh a zo bet lavaret gant Gi, a gan...\nTv Diwan Penharz : kroget eo !\nAr re bevare o deus kroget da labourat : tri strollad, unan gant Stephane Philippe evit gallout kinnig filmoù berr gant tresadennoù levezonet gant fotoioù niverel ar c'harter o cheñch penn, ur strollad all a ra labour kazetennerien...\nAlebrijes : Beaj e straedoù Mec'hiko\nPep hini a-zevri ganti Goude Ecuador gant Riobamba ha kêrioù Indian tro-dro, setu tro Mec'hiko da vezañ dizoloet gant ar skolajidi. Krista Rios, liseadez Diwan ar bloaz paseet a zo bet tri miz e Mec'hiko evit ober anaoudegezh gant...\nSkrivadeg 2009 e Ti ar Vro Kemper\nDaou skrid a oa er bloaz-mañ. "Gouel" bet skrivet gant Mich Beyer evit ar re yaouankañ ha "friko zo da gaout" gant Herve Bihan evit an dud deuet. 39 den o deus kemeret perzh : AL LOREIDI : 1 CE : 1 – Klervi Rouyer 2 CM : 1 – Mael Feray...\nKan ar Bobl e Tregon\nAN TRI STROLLAD A YELO DA BONDI Enora ha Marine a-zevri gant o mazurka E Tregon, d'ar Sadorn 7 a viz Meurzh, ur sal leun-chouk gant tud skolidi Tregon, Konk- Kerne, Ploveur, Douarnenez. 9 c'haner e-touez an dud deuet. Ha tri strollad...\nMa gavr hag he re vihan\nHoumañ a zo anvet Koumoulenn peogwir he deus ur vrizhenn wenn e stumm ur goumoulenn war he fenn. Hounnezh a zo anvet Kanevedenn peogwir eo liesliv ha ken brav hag ur ganevedenn. Blanchette eo anv ma gavr, gwenn eo gant kerniel bras-tre....\nWar-zu Su Amerika\nKroget eo bet mizvezh "War-zu Su Amerika" gant ar skolaj. Gallout a reer gwelout un diskouezadeg gouestlet d'an Indianed Kechua a zo o vevañ en Ecuador el levraoueg hag er raksal-debriñ. Eric Robin a zo deuet da zisplegañ d'ar re 6vet...


Pajenn:Dottin - Louis Eunius.pdf/196 - Wikimammenn\nveseilliou dor o poed ou seruiged (dach) yué, hac quemend a houlfed vid o comodite, a mar o heus, otro, hoand da gleued ar bris, ne vou diner rabad deus a hoech scoed ar mis. LOUIS\n615 Pe [ve] dech pe den al, evou red dimb pean ; fenos eon contand da vond dy da logan, balamourd don dillad(o), rac aon ne vend glebied, a pa veomb en on hainb, evouind dispaqued. Ghetu ase huech scoed, uid ar messes quentan, 620 a guenech evefomb da hortos nem dresan. [AN OSTIS]\nDeud guenin [ta], otro, hac o pried, a huy, hac e voelfed pelech ehan do cundui. Hed dar gamb neuê. AN OSTIS\nE bien eta, otro, chetu ar gamb aman, vid brauoch evity na neus qued er ger man. LOUIS 13 r®\n625 Exellan bras, ostis, contand on, ma mignon, en tuond do pean (e)momb obligasion, nin neus madou a voailch, a drugare Doué, a pa chomfemb aman a resl ves on bue ; ma hesec hoais, (ma) ostis, dach a recomandan, 630 ar hentan foair a vou, ma heed do guersan, hac e voersed a ne, vel pa vend dach (o h)eunan ; me o recompansou, asured, deus o poan. AN OSTIS\nAllon [eta], autro, groed ou vel ma lerfed ; chetu arif o coan gand an domistiqued, 611 613 614 615 618\nlistry vit ar gueguin vo dec’h i've roet C. hoand, otro A. Cf. 517. pe rei C. pa veomp en hon c’hampr e vezoint dispaquet C.\nAdtapet diwar « https://br.wikisource.org/w/index.php?title=Pajenn:Dottin_-_Louis_Eunius.pdf/196&oldid=154421 »


Ur c’hlavier rakwelet e gallaoueg\nUr c’henstroll kengred gant Katalonia krouet e Roazhon\nSevel ur rannvro Elzas en-dro : Macron a-enep\nAccueil / Degemer / Lec'h / Breizh / Ur c’hlavier rakwelet e gallaoueg\nMaxime TOUZE 11 April 2017\nAdalek ar sizhun a zeu e c’hello ar c’hallaouegerien pellgargañ hag implijout ur c’hlavier nevez war o foellgomzer. Rakwelet a ra ar gerioù a zeuio da heul ha difaziañ a ra ivez, evel an holl glavieroù bremañ e forzhik yezhoù. Digoust e vo. Ouzhpenn daou vloaz ez eus unan e brezhoneg. A-drugarez d’ar memes den hon eus ur seurt benveg a-zoare evel-se, Julien Baley e anv. Labourat a ra evit an embregerezh SwiftKey a sav klavieroù just a-walc’h. E Londrez e labour met a-orin eus Breizh eo. Desket en deus brezhoneg ha tik eo gant ar yezhoù dre vras. Fellout a ra dezhañ sevel klavieroù rakwelet er yezhoù minorel.\nEvit ar gallaoueg eo bet sikouret gant tud Academiy du galo. Savet o deus ur geriadur enlinenn ar miz diwezhañ, ouzhpenn 6 000 termen a zo bremañ. Tamm-ha-tamm e vo kavet e blas gant ar gallaoueg ivez e-barzh an teknologiezhioù nevez. War-wel e vez lakaet liesseurted Breizh.\nAr stumm bêta a vo embannet evit ar gallaoueg hag evit ar poellgomzerioù nemetken. Dont a raio evit an iPhone ivez a-benn fin ar miz pa vo nevesaet evit kalzik yezhoù all ivez : manaveg, skoseg, kembraeg, iwerzhoneg, okitaneg,… ha brezhoneg ivez ! Laouen e vo implijerien an iPhone da gaout ar c’hlavier-mañ e brezhoneg ivez.\nShare the post "Ur c’hlavier rakwelet e gallaoueg"\nMaxime TOUZÉ en deus paket ar C’hapes brezhoneg e miz Even 2016. Skrivañ a ra pennadoù e brezhoneg abaoe miz Even 2014 evit Bremañ ha Pobl Vreizh dreist-holl.\nArticles liés / Pennadoù liammet\n© Copyright 2017, Pep gwir miret strizh


Journal de Renaud Camus, mercredi 30 décembre 2020\ncréée le jeudi 31 décembre 2020, 10 h 25Plieux, mercredi 30 décembre 2020, une heure moins le quart du matin. Un lecteur qui sans doute a sous les yeux la version “en ligne” du Dictionnaire m’écrivait ~~~~~~-~~~~~ ~~~’~~~ ~~~~~~~~ ~~~~~ ~~~~ ~~’~~~~~~~~ ~~~~~ ~~~ ~~~~~ ~~’~~~~~ ~~~~~~~~ ~~~~~ ~~~~ ~~~~~~ jours. Il était ~~~~~ ~~~~~ ~~ ~~~~~ ~~~~~~~~~ ~~~ ~~~~~~~~~~. ~~~~~~ ~~~~ ~~~ ~~~ ~~~~~~ ~~’~~ ~~~~~~ ~~~~ ~~~~~~~, ~~~ ~~~~ ~~’~~~~~~~ ~~~~~~~ ~~~~~~~ ~~~~~ ~~~~~~~~~~~~~ ~~ ~~~~~~~ (~~~ ~~~~~~ de bâcler une ~~~~~~~ “~~~~~~, ~~~~~~~” (“~~~’~~~~-~~~ ~~~~ ~~’~~~~ ~~’~~~~~, ~~~~ ~~~~~~~ ?”)), ~~~~ ~~~~~~~~ ~~ ~~~~~~~ ~~~ ~~~~~~~~~ ~~~~~ ~~~~~~~~, ~~~ ~~~~ ~~~~~~~ ~~ ~~~~~~~~ ~~~~~~~~~~~~~. ~~~~, ~~~ ~~~~ ~~~ effet parfaitement évident ~~~’~~~ ~~~~~~ ~~~~~~~ ~~~~~ ~~~~ ~~~~~~~~~~~. ~~~~~~~~~ ~~’~~~ ~~~~~~~ ~~~~~~, ~~~ ~~~ ~~~~~~~~~ ~~~~~~’~~ ~~~~~~ ~~~~~~~~~, ~~~~~~~~ ~~~~~ ~~~~~~~~~ ~~~ ~~’~~~~~~, ~~~~~ ~~~~~~~ ~~~ ~~~~~~ ~~ ~~~ travail-là. L’ancien usage ~~’~~ ~~~~~~~~~ ~~~~~ ~~~~~~ ~~~~~, ~~~~ ~~~ ~~~~~~ ~~~~ ~~ ~~~~ ~~~~~~~~~~ ~~~~~~~~~~~ ~~~~~ ~~~~ ~~~~~~~~ ~~’~~~~~~~~, ~~~~ ~~~ ~~~~~~~~~~~~ ~~~~ ~~~ ~~~~~~~ ~~~ ~~~ ~~~~~~~~~ ; ~~~~~~~ que le samedi ~~~ ~~~ ~~~~~~~~~ ~~~~~ ~~~ ~~~~~~~~~~ ~~~~ ~~~~~~ ~~~ ~~~~~ ~~~ ~~~~~ ~~~~~~~~~~~~ ~~~~ ~~~~~~~ ~~~~~~~~~ ~~~~~~~~~~~~ ~~~~~ ~~~ ~~~~~~~~. ~~~~~ ~~~ ~~~~~ ~~~~~ fini ~~~~~~ ~~~~~~~~~ que ce ne ~~~ ~~~~~ ~~~~~~~ ~~~~~~ ~~ ~~~~~~~. ~~~~~ ~~~~~ ~~~~ : ~~~ ~~~~~~ ~~~’~~~ ~~~~~ ~~~~~~~~~ ~~~~~ ~~~ ~~~~~, ~~~ ~~~~~~~-~~~ ~~~’~~ ~~~~~~ ~~’~~~~~~, ~~~~~ ~~~~~ ~~~ ~~~~ ~~~~~ donne. On peut ~~~~~~~~~ ~~~~~~~~~ ~~~~~ ~~~~~~~ ~~~ vente.\nJérôme ~~~~~~~, ~~~~, ~~~ ~~~~~~~~~ ~~~~~ ~~~ ~~~~~~~~~ ~~~~~~ ~~~ ~~~~~~~~~ ~~ ~~~ ~~~~~~~~~~. ~~~~~ ~~~~-~~~ ~~~~ ~~~ ~~~~~ ~~~ ~~~ ~~~~~~~~~~ ? Vallet considère que ~~’~~~ ~~~~~ ~~~~~ ~~~ ~~~~ ~~’~~~~~~ ~~~, ~~~’~~~ ~~~~~~~ ~~~~~~~~~ ~~~ ~~’~~~~~~~~~ ~~~~~ ~~~~~~. ~~~ ~~~~~~~~ ~~~~~~~~~~ ~~~~ ~~~ ~~’~~~~ ~~~~~. ~~~~~~~~~ ~~~~~ ~~~ ~~~~~ ~~~~ ~~~ CNRE ne sert ~~ ~~~~~. ~~~~ ~~’~~~~ ~~~~~~~~~~~~~ ~~~~ ~~~~~. ~~~~~ ~~~ ~~’~~~~~~ ~~~~~~ ~~’~~~~~~ ~~~~~, ~~~~ ? ~~~ ~~’~~~~~~ ~~~ ~~~~~~ ~~’~~~~~~ ~~~~~~~ ? ~~~ ~~~~~ ~~’~~~ ~~~ ~~~~~ ~~~~ ~~~~~ que la “politique” ~~~ ~~~~~ ~~~~~~~ ~~~ ~~~~~~~ ~~~~~~~~~~ ~~~ ~~~~~~ : ~~~ ~~~ ~~~~~ ~~~~~~~~~~~~ ~~~~ ~~~~~~~~, ~~~ ~~’~~~~ ~~~~ ~~~ ~~~~ ~~ ~~~~~~. ~~~~~~ ~~’~~~~~~ ~~~~~ ~~~ ~~~~~~~~ Du sens (auquel il ~~~ ~~~~~~~~~ ~~~ ~~~~~~~ ~~~ 1er ~~~~~~~~…), ~~~ ~~~ ~~’~~ ~~~~~~~~~ ~~~~~~~, ~~’~~~~~~, ~~~~~ ~~~ ~~~~~~~~, ~~~~ ~~~~~ ~~~ ~~~~ ~~’~~~~~~ ~~ ~~~~~ (~~~~ ~~~~~~ ~~~~~~~~~, ~~~~~~~~~…).\nvoir l’entrée du mercredi 30 décembre 2020 et ses 5 images dans Le Jour ni l’Heure


Ar gwellañ filmoù surf – actu.fr\nAr gwellañ filmoù surf\nUr strollad breizhat amatourien surf a aoz ar Brest surf film festival. Un dibab 20 film etrevroadel a vo skignet, o tiskouez tuioù niverus sevenadur ar surf.\nPublié le 14 Mai 17 à 7:53\nJérémy Florès, dañsal gant ar gwagennoù, a vo rakskignet d'ar Yaou 18 a viz Mae. -\nN’eo ket ar surf just ur sport. Ur gwir sevenadur hag un temz spered a zo gant an obererezh hag a gendalc’h d’en em ziorroiñ. Evit bezañ kendrec’het eo dav mont d’ar Brest surf film festival, etre an 18 hag an 20 a viz Mae, e Océanopolis. Savet gant ar gevredigezh Jours d’écume eo dibar an abadenn e Breizh. Skignadennoù a vo e-pad teir nozvezh.\nAn aozerien o deus sellet ouzh degadoù a filmoù etrevroadel berr, etre hag hir evit dibab a-benn ar fin un ugent bennak hepken. « Abaoe dek vloaz e kendalc’h kalite ar filmoù surf da wellaat. Dibabet hon eus filmoù ‘zo evit o braventez met ivez evit liesseurted an darempredoù, an istorioù, ar selloù dibar », a zispleg unan eus an aozerezed.\nFier-ruz eo ar skipailh o kregiñ d’ar Yaou 18 a viz Mae gant ur rakskignadenn : Jérémy Florès, dañsal gant ar gwagennoù. Ar road-movie a gont buhez kampion ar Reunion, Jérémy Florès. Ar sevenour Antoine Laguerre a zeuio evit an nozvezh digeriñ. Ur film all da welet : Peninsula Mitre, an douar disoñjet. Ar film hir-mañ a gont beaj ar vreudeur Gauchos Del Mar war unan eus an takadoù dañjerusañ eus ar blanedenn : Douar an Tan, e penn pennañ Amerika ar Su. Gant o sac’h-kein hag o flankenn e klaskont gwagennoù n’int ket bet surfet c’hoazh, e lec’hioù brav eston.\nAr film-mañ, e-giz ar re all, a lak war wel ar garantez evit an natur ha klask ar gwagennoù n’int ket bet surfet c’hoazh. Istor Lost in the swell 3.2 Ar baradoz kollet, gant Ronan Gladu (d’an 20 a viz Mae) eo ivez. Paotr Penn-ar-Bed a zo kroget gant ur raktres fol asambles gant e vignoned Ewen Le Goff hag Aurel Jacob : treuziñ war varc’h-houarn norzh Bro-Gongo. Surfet e vo ganto gwagennoù dibar, en un natur a-wechoù dañjerus.\nAr filmoù berr skignet a gemero perzh en ur genstrivadeg. Ur juri a surferien (Ian Fontaine, Annabel Talouarn), sevenourien (Antoine Laguerre, Ronan Gladu), kazetennerien… a ranko dibab ar re wellañ. « Spi hon eus e roio c’hoant d’an dud sevel filmoù all », a gendalc’h an aozerez. E-pad an devezh e vo aozet dizoloadennoù surf ha bodysurf (priz dieub) war spot ar Minou: dizoloadennoù ar stand up paddle a vo (digoust) war vorlenn Brest. « Ar pal a zo diskouez ivez tout ar pezh a c’hell bezañ graet war vorlenn Brest. » Skoazellet gant Ajañs Finistère 360° e rankfe ar festival kentañ bezañ heuilhet gant abadennoù all.\nEtre an 18 hag an 20 a viz mae. Program ha bilhidi (12 euro an nozvezh, 30 euro an 3 devezh) war http://brestsurffilmfestival.com/\nLoisirs-CultureLe Courrier - Le ProgrèsBretagneBrest


Merc’h ar Roue Traonienn-an-Ein - Wikimammenn\nMerc’h ar Roue Traonienn-an-Ein\nLe Dault, 1950 (p. 187-192)\n◄ Ar gwilhaoued alaouret Merc’h ar Roue Traonienn-an-Ein Meur ►\nMerc’h Roue Traonienn-an-Ein\nBran a oa roue Traon-ar-Ster, hag eur wreg koant en devoa. Maro houmañ, e c’hoantaas kaout unan-all, hag e lakaas e vab, eur bloaz warnugent d’ezañ, en eun enezenn kollet er mor bras. Neuze e timezas adarre, hep lavarout d’e eil gwreg avat en devoa bet eur mab digant e wreg kenta.\nEur miz goude an eured e rankas ar roue mont d’ar Spagn hag e lezas ar rouanez er palez. Ne oa ket aet gwall-lark c’hoaz er mor, ma teuas eur vaouez koz da gavout e wreg, hag a lavaras d’ezi en devoa ar roue eur mab hag a oa en eun enezenn pell er mor. Gourc’hemenn a ra ar rouanez raktal mont da gerc’hat mab ar roue. Hag hi d’ezañ :\n« C’hoari an diñsou a ouzout ? »\n« Eun tammig. »\n« Petra ’rin ma c’hounezez ? »\n« Me a welo goude. Ha ma kollan ? »\n« Ez i da gerc’hat merc’h roue Traonienn-an-Ein. Ha me petra ’rin ? »\n« Pa vezin aet davit merc’h roue Traonienn-an-Ein, c’houi a zrebo dre doull eun nadoz a roin d’eoc’h. Ne zebrot e doare-all ebet, ken a vezin distro, nemet dre graoenn an nadoz-se. Graet eo ar glaoustre ? »\n« War va enor. »\nHag e c’hoariont. Ar mab a goll, ha mont a ray. Eun eil tro, hag ar rouanez a c’houit war he zaol.\n« Kitez omp, » emezi.\n« O ! tra ! pep hini a ray ar pez a zo divizet… War hoc’h enor hoc’h eus touet. Gwaz a ze ! »\nHag ar mab, lakaomp anezañ Arzur, a ya da gavout keginerez ar palez. Houmañ a oa eur sorserez anezi. Hag hi :\n« Dal, paotr, setu amañ eur wastellenn evidout. Keit ha ma vezo ganez ne c’hoarvezo ganez droug ebet, rak eur banne eus va laez a zo enni. Emberr ez i da di va breur, hag e roi ar wastell-mañ d’ezañ da c’houesa, hag heñ a ziskouezo d’it an hent a dleez mont drezañ… Bremañ deus ganin ma kavin eul loen-kezeg da gas ac’hanout. »\nHag hi ha mont d’al liorz, seni eur c’hloc’h ha, kerkent, setu eur marc’h gwenn, diouaskell d’ezañ, o tont d’he c’havout.\n« Pign war al loen-ze, » emezi d’Arzur. « War eeun az kaso da di va breur. »\nHag al loen ha digeri e ziouaskell, ha setu int en hent war gein ar c’houmoul.\nMont a reont ha mont c’hoaz, ken a zeu an heol da ruzia gwagennou ar mor.\nNeuze e tiskennont e-tal eun ti bras. Artur a ya tre en ti-ze, hag a wel eur roñfl bras :\n« Me ’glev c’houez ar c’hristen ! » eme hemañ.\nSavet eo e gontell da laza Arzur. Hemañ a laka buan ar wastellenn dindan e fri d’ezañ.\n« Ha ! » eme ar roñfl, « e oas lazet paneve d’ar wastell-se a zo enni eus laez va c’hoar garet. Penaos ez a ar bed ganti ? »\n« Da belec’h emaout o vont ? »\n« Da glask merc’h roue Traonienn-an-Ein, ha ne c’hellan ket distrei hepti. »\n« Pemp kant vloaz ’zo emaoun amañ ha ger ne glevis morse diwar-benn Traonienn-an-Ein. Met eur breur am eus hag a zo ganet daou c’hant vloaz araozoun. Marteze e oar eun dra bennak. Mont a ri d’e gavout hag e weli. Ar marc’h gwenn askellet a zougo ac’hanout adarre. Arabat d’it disoñjal rei ar wastell d’am breur da c’houesa, pe lazet e vefes. »\nAntronoz, mintin mat, Arzur a zo en hent. P’emañ an heol o kuzat, ar marc’h a dap douar ha mab ar roue a ya en ti bras a gav eno dirazañ.\n« C’houez ar c’hristen a glevan ! » eme ar roñfl.\nAr wastellenn a zo lakaet dindan e fri, hag heñ da vriata Arzur.\n« Penaos emañ ar bed gant va c’hoar ? » emezañ.\n« Magnifik, disteñget. »\n« Ha da belec’h ez ez e-giz-se ? »\n« Da glask merc’h roue Traonienn-an-Ein. »\n« Sorset eo. Warc’hoaz e weli anezi el lenn vihan a zo a-dreñv va zi. N’ouzon dare pelec’h emañ o chom. Met bemdez e teu amañ gant daouzek maouez-all da neui. Ne vezont ket en o stumm plac’hed yaouank. Da drizek alarc’h int aet bremañ. Merc’h ar roue a vezo eur seizenn c’hlas ouz he gouzoug. Pa vezint digouezet war c’hlann ar stank e teuint da blac’hed adarre. Taol pled ouz merc’h roue Traonienn-an-Ein. Ha pa vezo en dour, tap he dilhad. Klask a ray anezo ha lavarout a ray ober n’eus forz petra evidout. »\nE-giz-se e c’hoarvezas penn-da-benn. Arzur a lammas dilhad merc’h ar roue. Deuet er-maez eus an dour, houmañ ne gavas neudenn da lakaat en dro d’ezi. Hag hi :\n« Nep a zigaso va dilhad d’in a vezo paeet. »\nHag Arzur a gas he dilhad d’ar briñsez. Tri aval a ro merc’h ar roue d’ezañ. Hi a zo eun alarc’h anezi adarre. Heñ a ya da gavout ar roñfl, hag a lavar d’ezañ penaos eo bet an traou.\n« Mat eo, » eme hemañ ; « ma c’hellan e kavi Traonienn-an-Ein. Holl laboused ar bed a zo dindan va galloud, ha posubl eo e oar unan anezo tra pe dra diwar-benn ar vro-ze. »\nHag heñ da c’houeza en eur c’horn-boud. Eun hanter-eur goude ez eus eul labous a bep rumm en e gichen.\n« Piou ac’hanoc’h, laboused, a oar eur c’helou bennak diwar-benn roue Traonienn-an-Ein ? »\n« Tost d’e di emaoun o chom, » eme eur pez-labous bras, anvet erer.\n« Mat, erer, kas an den-mañ, mab d’eur roue, betek Traonienn-an-Ein. »\nHag Arzur a bign war gein an erer. Hag en hent. Mont a ra ha mont c’hoaz, ken emañ a-us d’eur mor ledan-ledan.\n« Skuiz oun, » eme an erer : « ro d’in da zibri, pe mont pelloc’h ne c’hellin. »\n« Eun aval bras a zo ganin, » eme Arzur.\n« Taol anezañ em genou. »\nAn tri aval a ya e-giz-se gant an erer. Hag e tigouez e Traonienn-an-Ein, hag e sko war an nor.\n« Piou a zo aze ? » eme ar roue. « Petra ’glask ? »\n« Da verc’h eo e klask : Arzur eo e ano. »\n« Va merc’h ne vezo ket d’it, nemet ober e rafes an tri dra a roin d’it da ober. »\n« Ha d’in e vezo neuze ? »\n« Graet ar glaoustre. »\n« Gwelout a rez ar c’hastell a zo aze ? Pil anezañ a-barz kuz-heol, ha stlap ar vein anezañ, bras ha bihan e goueled ar mor. »\nMont a ra Arzur. Eur morzol hag eur langede a zo ouz troad ar c’hastell. Kregi a ra gant al labour. Met, e gwirionez, e-unan ne vije ket deuet a-benn anezañ a-benn hirio c’hoaz. Hogen merc’h ar roue a zired d’e gavout ha, gant eur gomz hepken, a ra d’ar c’hastell mont war e benn er mor.\nDeuet an abardaez, Arzur a ya da gavout ar roue, hag a lavar d’ezañ eo graet al labour.\n« Mat, » eme hemañ. « Gwasoc’h labour az pezo warc’hoaz. »\n« N’eus forz petra, gouest oun d’hen ober. »\n« Warc’hoaz eta e savi ar c’hastell en-dro, maen war-lerc’h maen, e-giz ma edont en deiz-mañ.\n« Dioustu, mar karit. »\n« Warc’hoaz e vezo deiz c’hoaz, emichañs. Kae da gousket, er marchosi, gant ar gazeg c’hell. »\n« N’eus tamm da zibri ? »\n« Amañ ne vez predet nemet eur wech bep sizun, ha tri devez a zo c’hoaz da c’hortoz. »\n« Gedal a rin eur miz ma ’z eo ret. »\nHag Arzur d’ar marchosi. Gourvez a ra war eun dornad plouz. Dizale, setu merc’h ar roue o tont.\n« Ac’hanta, mab roue ? » emezi, « kousket mat e oas ? »\n« Kalet eo ar gwele. »\n« Gortoz. Me a zo o vont da rei unan boukoc’h d’it. »\nHag hi a zigor he c’hof d’ar gazeg, hag a denn eur gwele pleuñv anezañ. Ouspenn, rei a ra da Arzur kig, bara ha gwin, hag e lavar :\n« Kenavo warc’hoaz. Abret e teuin da lakaat ar gwele-ze en-dro en e blas. »\nMintin mat, e gwirionez, e teuas. Planta a reas ar gwele e kof ar gazeg adarre. Hag hi :\n« Gouzout a ran petra az pezo da ober hirio c’hoaz. Me her graio evel dec’h. Hag emberr, e-giz en neizour, e savin d’it eur gwele amañ. »\nHag Arzur d’al lenn-vor. Nec’het e vije bet evit tenna ar c’hastell eus ar strad, met merc’h ar roue ne zaleas ket da zont, hag hi da skei tri daol war an dour gant he dorn kleiz, ha kerkent ar c’hastell a zo en e sav. Hag hi kuit.\nDiouz an abardaez, setu ar roue.\n« Ma, » emezañ da Arzur, « eur micherour mat a zo ac’hanout. »\n« Gwasoc’h eget an dra-ze am eus graet. »\n« Kae da gousket. Warc’hoaz e livirin d’it petra da ober. »\nDa hanternoz, merc’h ar roue a zo e-kichen Arzur.\n« Diaes e vezo da labour feteiz, » emezi. « Va zad en deus eun taro penn-foll, bet lazet gantañ kement a glaskas tostaat outañ. Met dal amañ eur weskenn. Kerkent ha ma vezi er park, hej an nask-se hag an taro a zoujo d’it evel eun ounner doñv. »\nDiouz ar mintin, Arzur d’ar roue :\n« Petra ’rin hirio ? »\n« Eun taro am eus du-ze er park. Digas anezañ amañ ha va merc’h a zo d’it. »\nHag Arzur d’ar park. Heja a ra an taok, hag an taro a voe sujet gantañ ha kaset d’ar roue.\n« Kae da gousket er marchosi ! » eme hemañ, mezevellet o welout an taro doujus.\nHag heñ a ya d’e gambr o soñjal penaos dont a-benn eus Arzur.\nE verc’h a ya da gavout hemañ.\n« Va zad, » emezi, « a zo o klask an tu d’az laza. Met setu amañ teir gwastellenn, ha ganto e tiarbenni e gounnar. Gervel a ray ac’hanout, hep rei urz d’it da vont dirazañ. Laka unan eus ar re-mañ e-tal dor e gambr, an eil e hanter an diri, chom en traon tre. Pep hini anezo a zisplego eur gontadenn goude pep gourc’hemenn a ray va zad d’it. Int a responto evidout, hag e-keit ha ma vezo ar c’hoñchennou o vont en-dro, ni a c’haloupo war-du da vro.\nGraet eo kement-se, hag int en hent.\n« Mab roue, » eme roue Traounienn-an-Ein, « deus amañ. »\n« Setu. »\n« Eus traon an diri aze, kont eun istor d’in. »\nHag ar wastellenn lakaet eno a zispleg eun dra gaer bennak.\n« Pign, mab roue, ha displeg unan-all. »\nAn eil gwastellenn a gomz d’he zro, ha bravoc’h eget an hini genta.\n« Deus betek toull va dor, ha kont c’hoaz. »\nAn deirvet gwastellenn a zo helavar meurbet. Mes da heul he c’homz diweza en deus ar roue eur gwall-zisaouzan :\n« Mab roue Traon-ar-Ster ha merc’h roue Traonienn-an-Ein a zo e hanter hent da Vro Gerne… »\nKounnaret eo ar roue gant ar c’homzou-mañ, e c’hellit kredi, rak heñ a soñje sanka e gleze e kalon Arzur pa vije echu gantañ e deirvet kontadenn.\nHag heñ, pignat war gein e daro penn-foll, ha redek war o lerc’h .\n« Ne welez seurt o tont ? » eme ar verc’h d’Arzur.\n« Eo, da dad war an taro. »\nHag hi a duf (krañchat) war an douar, ha raktal eur mor a zo etrezo hag he zad.\nA-benn eur pennad :\n« Ne welez seurt o tont, Arzur ? »\n« Eo, eur bern listri. »\nHag hi a daol eur maen war an douar, ha raktal eur voger a zo etrezo hag ar roue.\nManket eo ar roue war e daol, koll a rank, distrei a ra d’e vro. Arzur a ya da balez e dad gant merc’h roue Traonienn-an-Ein. He diskouez a ra d’e lezvamm :\n« Setu amañ merc’h roue Traounienn-an-Ein. »\nHi ne c’hell ket respont : maro e oa. Penaos ne vije ket bet ? Ne c’helle dibri nemet dre graoenn eun nadoz.\nArzur a zimezas gant an hini e oa bet o klask. Eürus e voe…\nGras d’eoc’h da veza ivez.\nAr Bobl, c’houevrer, meurz 1906.\nRetrieved from "https://br.wikisource.org/w/index.php?title=Merc’h_ar_Roue_Traonienn-an-Ein&oldid=149616"\nLast edited on 6 February 2019, at 14:32


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/372 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/372\nvien ? Evidomp-ni, pere a zo ganet Judevien, ha pere n’omp ket pec’herien a-douez ar Jentiled, (16) o c’houzout penaos an den n’eo ket justifiet dre oberou al lezen, mes dre ar feiz en Jesus-Christ, hon euz hon-unan credet en Jesus-Christ, evit gallout beza justifiet dre ar feiz er C’hrist, ha nann dre oberou al lezen, rag den e-bed na vezo justifiet dre oberou al lezen. (17) Mes, ha pa zigouezfe deomp, e-pad m’az omp o klask beza justifiet dre ar C’hrist, beza kavet pec’herien, daoust hag ar C’hrist a vefe eur ministr a bec’hed ? En nep feçon ! (18) Rag, mar savan a-nevez an traou em euz distrujet, e tisclerian ez oun va-unan transgressour ; (19) rag dre al lezen eo ez oun deuet da vervel d’al lezen, evit beva da Zoue. (20) Crucifiet oun bet assambles gant ar C’hrist, ha mar bevan, n’e ket me eo a vev, mes ar C’hrist eo a vev enoun ; ha mar bevan c’hoas er c’hig, e vevan dre ar feiz e Mab Doue, pehini hen deuz va c’haret, hag a zo en em roet he-unan evidoun. (21) Ne lakan ket gras Doue da veza didalvoudus ; rag mar deu ar justis euz al lezen, neuze maro ar C’hrist n’eo servichet da vad ebed.\nO GALATED diskiant ! piou hen deuz ho touellet evit na zentfac’h ken ouz ar wirionez ? c’houi, dirag daoulagad pere eo bet diskouezet Jesus-Christ ken sclear, hag evel crucifiet enoc’h ? (2) An dra-man hep-ken a fell d’in da glevet diganeoc’h : Ha dre oberou al lezen eo hoc’h euz recevet ar Spered, pa dre bredication ar feiz ? (3) Ha diskiant a-walch oc’h-hu, evit peur-achui breman dre ar c’hig, goude beza commanset dre ar Spered ? (4) Ha gouzanvet hoc’h euz kemend-all, evit koll ho poan ? ha c’hoas ma na refec’h nemed koll ho poan ! (5) An hini eta pehini a ro deoc’h ar Spered, hag a ra burzudou en ho touez, daoust hag hen her gra dre oberou al lezen, pe kentoc’h dre bredication ar feiz ? (6) Evel m’az eo lavaret divarben Abraham : Credi a reaz en Doue, hag e oe countet kement-se dezhan evit justis ; (7) gouezit eta, penaos ar re ho deuz ar feiz, a zo bugale da Abraham. (8) Rag-se ar Scritur, o santoud araog e teuje Doue da justifia ar Jentiled dre ar feiz, he deuz prezeget an Aviel dre avans da Abraham, en eur lavaret dezhan : An holl nationou a vezo benniget enoud. (9) Evel--\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/372&oldid=125496 »


Pentheüs - Wikipedia\nPentheüs (Πενθεύς / Pentheús e gregach, da lavarout eo « poan, glac'har ») a oa mab da Ec'hion, ar c'hreñvañ eus ar Spartoi, ha da Agaue, merc'h d'ar roue Kadmos ha d'an doueez Harmonia, e mojennoù Hellaz kozh.\nRoue Thebai e voe war-lerc'h e dad-kozh Kadmos.\nPentheüs, mab Agaue, drailhet gant e vamm (Agaue) hag e voereb Ino. Dremm ruz atikat war golo ul lekanis (bolenn koavon-dremm), war-dro 450-425 kt JK (mirdi al Louvre).\nKozh e oa erru ar roue Kadmos ha c'hoantaat a reas lezel e c'halloud gant e vab-bihan Pentheüs.\nPa zistroas an doue Dionysos eus e veaj da Vro-Indez hag e teuas en e rouantelezh e klaskas ar roue Pentheüs enebiñ ouzh lidoù kevrinek an doue. Ma savas droug e Dionysos. Pedet e voe Pentheüs gantañ da arvestiñ ouzh trelaterezh merc'hed Thebai.\nPa voe diskoachet Pentheüs en ur wezenn, war menez Kithairon, gant ar merc'hed dirollet, ha kemeret ganto evit ul loen ferv, e voe lazhet ha dibezhiet e gorf gant e vamm hag he c'hoarezed, Ino hag Autonoe. Troc'het e voe e benn outañ gant Agaue ha ne gomprenas nemet ur pennad goude pegen euzhus e oa he zorfed.\nSed an istor a zo kontet e pezh Euripides, Βάκχαι (Bakc'hai), anavezet ivez evel ar Bakantezed.\nHervez Paosanias e oa skeudennoù, kizellet e koad ar wezenn ma edo Pentheüs o kuzhat, a veze enoret gant tud Korinthos diwar ali orakl Delfi.\nUr mab en dije bet, Menoikeüs e anv, dianav e vamm, hag a vije bet tad da Greon hag Iokaste.\nAdtapet diwar « https://br.wikipedia.org/w/index.php?title=Pentheüs&oldid=1773026 »\nDernière modification le 19 Her 2017, à 12:07


Los Machucambos - Wikipedia\nLos Machucambos a oa ul laz-seniñ aozet e Pariz er c'harter latin e miz Eost 1959 gant tri den: ur Spagnol, Rafael Gayoso, ur Gostarikadez, Julia Cortés (merc'h-vihan d'ar prezidant León Cortés Castro) hag ur Perouad, Milton Zapata, hag a yelo kuit e 1960 hag a laosko e lec'h gant un Italian, Romano Zanotti.\nDont a ra an anv iskis Los Machucambos eus un anv indian, eus Kreisteizamerika, roet d'an tatou.\nDa gentañ e oant anvet Los Acapulcos, met kuit ez eas ar c'haner mec'hikan Pedro gant un ostizez ha kemeret e voe e lec'h gant Julia Cortes.\nGant Los Machucambos e 1960 e voe roet da glevout ar ganaouenn Bamba en Europa a ganti e voe gonezet ganto ar Grand prix de l'Académie Française du disque. Met brudetoc'h e voent c'hoazh gant ur cha cha cha, Pepito, en 1961, hag a vo kanet ivez gant Bourvil.\nBerzh a rae al laz gant mouezh Julia Cortes. Kanañ a raent tonioù da zañsal diouzh ar c'hiz met ivez kanaouennoù hengounel eus Mec'hiko hag ivez kanaouennoù skrivet gant Charles Aznavour pe Léo Ferré. .\nIstor al laz-seniñ\nBuhez al laz\nAdtapet diwar « https://br.wikipedia.org/w/index.php?title=Los_Machucambos&oldid=1822465 »\nKemmoù diwezhañ degaset d'ar bajenn-mañ d'an 10 Gen 2019, da 19:04.


Buhez ar Sent/1837/Gregor Nazianz - Wikimammenn\nBuhez ar Sent/1837/Gregor Nazianz\n◄ Per, arc’hescop Gregor Nazianz Antonin ►\nAn navet devez a viz Maë.\nSANT GREGOR NAZIANZ.\nAr Sant-mâ, guinidic a Nazianz, a ree en e yaouanctis un istim quer bras eus ar chastete ma viras epad e vuez ur burete angeliq. En ur ober e studi er Guær a Atheen, e reaz un aznaoudeguez hac un amitie particulier gant Sant Basil ; ha goude beza en em zistinguet eno o daou, quên dre o sperejou bras, quên dre o devotion exemplus, en em denzont en ul lec’h distro, e pelec’h e tremenent o amzer en Oræsoun, er studi eus ar Scritur Santel, hac er pratiq eus ar binigen.\nSant Gregor, o veza bet contraign dre ur ræsoun a garantez, da zistrei da Nazianz, a recevas eno an Urzou sacr. Neuse en em roas d’ar Bredication, hac e prezegue gant quement a onction ha gant quement a frouez ma voa consideret evel un Abostol.\nNeubeut amser goude-se e oue sacret Escop a choaset evit Escopti Sasiim ; mæs Escop Nazianz, pehini dre e oad bras ne alle muy exerci e garg, er goulennas hac en obtenas evit e sicour. Ebars ar garg-ze en em gomportas gant quement a furnez ma vilidas beza choaset evit Escop ha Patriach a Gonstantinopl. Beza en devoe cals da souffr abers an heretiquet ; mæs dre e batiantet ha dre e zêl ardant e teuas a-benn d’o c’honvertissa da Zoue.\nPa en em velas infirm e reas, goude beza lequeet urz e pep-tra ; an diles eus ar garg enorab-se, evit distrei da Nazianz. En em retira a eureu en un ty var ar mæs, e pelec’h, o veva evel ur religius, en em roas d’ar gontemplation, hac e scrivas al levriou devot meurbet, a bere en deus pinvidiqueet an Ilis.\nMont a eureu da receo en Eê ar recompans eus e labourou hac eus e euvrou mad, var-dro ar bloaz 380.\n1. Quellies gueich ma tennomp hon alan e tleffemp songeal e Doue, pa zeu da gonservi deomp hor buez e pep moument, na d’hon c’harga eus e zonæsonou.\n2. Ec’his ma ze unisset ar c’horf gant an ene, ha ma ze unisset ar branq gant trogenn ar vezen, e tleomp beza unisset evelse gant Doue. Ar brang separet dious ar vezen, a zeu da voènvi ha da vervel ; ar c’horf separet dious an ene a zeu da vreina ha ne d’ê muy nemet corruption : an den separet dious Doue, dre ar pec’het, e pe stad deplorabl ne ma-èn quet eta, sioas ? 3. Ret eo en em soumeti, sugea da Zoue ha d’an dud : da Zoue evit pep seurt ræson, ha d’an dud evit conservi ar peoc’h ac antreteni ar garantez.\n4. Un dra meulabl ha profitabl ê derc’hel e deaud, pa en em santer poulset da barlant dre goler.\n5. Ur voyen excellant evit regli ervad e deaud, eo en em voasa da viret aviziou ar silanç.\n6. Parlantit pa guefot ne ve quet guell deoc’h tevel ; mæs ive tivit, mar d’ê guell ar silanç eguet ar pez a fell deoc’h da lavaret.\nAr Sant-mâ a recommande alies ar silanç, hac en em gondaonas e-unan da chom daou-uguent deiz hep parlant, dre’n abec ma songe dezan en devoa parlantet re un devez. Ha c’hui, da bet devez e tleit-u en em gondaoni evit beza parlantet re a-enep Doue hac a-enep ho nessa, dre ho leoudoue, dre ho mallozou, dre ar vedisanç, pe dre gomsou dishonest ha lubric ?\nEil Reflexion. Oc’h en em gavout infirm ha clàn var fin e vuez, e tremene un amser vras en Oræsoun, hac e compose Levriou devot ha santel. Ha c’hui, ur c’hlènvet dister a ra deoc’h negligea hoc’h exerciçou a zevotion, evel pa ne ve quet an amser da veza fideloc’h da Zoue, pa zeu d’o pisita ha d’hoc’h eprouvi dre ar c’hlènvet.\nAdtapet diwar « https://br.wikisource.org/w/index.php?title=Buhez_ar_Sent/1837/Gregor_Nazianz&oldid=62151 »\nKemmoù diwezhañ degaset d'ar bajenn-mañ d'an 20 Meu 2014, da 11:46.


Bravo da Gervreizh ! - Anjela Duval\nBravo da Gervreizh !\nGourc’hemennoù kalonek da yaouankiz vreizhat Pariz evit an abadenn frealzus am boa bet an eurvad da dañva da Yaou da noz 23 a viz Du. Bep noz etre 7 eur 1/2 hag 8 eur e vez ur pennad er radio a anvont « Hit-Parade ». Kanaouennoù dibabet gant strolladoù yaouankiz ar skolioù bras pe oaledoù ar re yaouank hag ar sevenadur.\nMa ! e koulz koan e vez an abadenn-se, hag evel ma vezan ar peurliesañ va-unan, ha dre ma plij din kalz ar c’hanaouennoù e tigoran nozelenn ar voest-sonerezh. O, meur a wech avat, heuget prim-ha-prim gant ar ye-ye-où hag a bep seurt blêjadennoù e yezhoù razh indezeuropat, e troan va nozelenn war an tu gin, rak dousoc’h eo da’m skouarn kan an tan en oaled ha kri-kri va skrilhed. Gwech ha gwech all e tap ganin evelkent tañva ur meuz a-zoare. Setu ma kendalc’han da vezañ war api. N’eo ket bemdez avat e ran ur pred seurt am boa graet dec’h da noz. Aner e vije bet goulenn diganin petore blaz ‘oa war va soubenn. Hag e vije graet gant brignen merion pe neizhioù gwennili, se ‘oa ingal, ha setu perak.\nKerkent ha digor an abadenn, sede kaoz eus Kervreizh. Hola ! en dro-mañ eo arabat koll ur ger. Daoust petra emañ kañfarded Pariz o vont da servijout dimp ? Ma ne vez ket drusoc’h ar peuriñ gante eget ne vez ar peurvuiañ gant yaouankiz kêrioù Breizh, ‘vo poent da unan bennak lavarout o fegement dezhe.\nMa ! tudoù yaouank va Bro, harluet er gêrbenn, n’eo ket ho pegement e klevot ganin fenoz, met ur ger a drugarez evit ar blijadur am boa bet ganeoc’h, rak ganeoc’h e oan a galon hag a spered. Biskoazh abadenn Hit-Parade ebet muioc’h dellezek a veuleudi n’eus bet roet war ar radio !\nPeder c’hanaouenn a vroioù kelt tramor. Div e gouezeleg Iwerzhon, unan e gouezeleg Bro-Skos, unan e kembraeg. Kanerien eus hor Bro-Vreizh gant kanaouennoù dereat. Guy Beart : « War Bont an Naoned ». Alain Barrière : « Ar Wezenn Gozh ». Marie Laforêt : « Tom ». Hugues Auffray : « Ha ma ne c’houlan ket ? » Hemañ n’ouzon ket hag-eñ eo Breizhad. Jean Ferrat gant « Ar Menez » a zo bet dibabet en askont ma tenn e ganaouenn d’an divroañ. Hag evit echuiñ, Glenmor gant « Dieu me damne ». Perak ‘ta ur ganaouenn e galleg ? « Kan-Bale Nevenoe » a vije bet da’m meno, un tamm brav kaeroc’h.\nMet ankouazh a ran lavarout ar pep bravañ. Pep den yaouank karget da gemenn niverenn ha titl ar ganaouenn a salude paotr an ORTF gant ur frazenn vrezhonek yac’h, un drugar ! Ha va feiz, Gérard a responte ur ger hegarat-tre, hag a c’houlenne end-eeun treiñ dezhañ ar frazenn. Roet ‘oa dezhañ war ar marc’had ur gentelig vrezhoneg. Desket ‘oa dezhañ distagañ Trebeurden e-lec’h Trébeurdin, evel m’emaint boas da lavarout du-hont e Pariz ha zoken e Roazhon… Pinmar ! emezo. It da glask bremañ Pennmarc’h ‘lec’h mar kerot !\nEn em glevout mat-tre a seblante ober an displeger ha yaouankiz Kervreizh. Ur pennad kaoz end-eeun en doa graet « Milig » hag eñ. Deuet ‘oa Milig er mikro da lavarout kenavo da Gérard. Edo o vont da gemer ar c’harr-nij evit Abidjan, emezañ. Bet ‘oa ivez kaoz eus kas ur voutailhad chouchenn d’an displeger.\nPa lavaran c’hoazh ur wech, un abadenn eus ar plijusañ. Gourc’hemennoù d’an holl Vreizhiz yaouank : yac’h eo chomet o c’halon ha leun a garantez evit ar Vro gozh ha Gouenn ar Gelted. Da hetiñ eo e vefent klevet alies, ha da hetiñ ivez e kemerfe skouer warno yaouankizoù Breizh e pep lec’h ma’n em vodont.


Paul Duhem - Wikipedia\nPaul Duhem (1919 e Blandain - 1999) a oa ul livour belgiat.\nGant e dud-kozh e voe desavet. Ar skol a guitaas d'an oad a 14 vloaz, hag e labouras evel mevel e meur a di-feurm. E-pad an Eil Brezel Bed e voe gloazet hag harluet, hag abalamour da se e vo kaset d'ur bredospital.\nE 1978 e voe degemeret en un oaled, hag eno e kasas lod brasañ e amzer o liorzhañ. Daouzek vloaz goude, d'an oad a 70 vloaz,e tilezas al liorzhañ hag e stagas gant an tresañ. En ur stal-labour e trese.\nA-zevri-kaer e trese, ha diehan e tresad betek e varv. Tud ha dorioù eo an dodennoù pennañ a gaver en e oberennoù.\nUn diskouezadeg vras eus e oberenn a-bezh a voe aozet en Dastumad Arz garv e Lausanne e-keit ma oa bev.\nAdtapet diwar « https://br.wikipedia.org/w/index.php?title=Paul_Duhem&oldid=1466392 »


Hoel III - Wikipedia\nHoel III, a zlee bout dug Breizh en 1148, a oa mab d'an dug Konan III ha da Maud Bro-Saoz, a oa kont Naoned etre 1148 ha 1156.\nE vamm a oa merc'h bastard d'ar roue saoz Herri Iañ, Pa oa an dug Konan III war e dalaroù ne fellas ket dezhañ anavezout e vab Hoel evel dug, dre ma vije bet mab bastard, hag e anavezas e vab-bihan Konan IV , mab d'e verc'h Berta Breizh ha d'he fried Alan Pentevr, kont Richmond. Lakaet e voe an dug bihan dindan evezh eil pried e vamm, Eudon de Porhoët.\nHoel avat a voe anavezet evel dug ha kont gant tud Naoned.\nTamallet e voe da Hoel gant Bernard of Clairvaux, bezañ kousket gant e c'hoar Berta .\nUn nebeud kartaoù a sinas, met dilezel a reas an titl a zug. En 1154 e oa deuet Konan IV en oad da gemer ar gurunenn ha da stourm ouzh e leztad, a venne he mirout evitañ, hag en devoa graet emglev gant e eontr. Faezhet e voe Konan da gentañ ha mont a reas da repuiñ da Richmond, e Bro-Saoz. Hoel ivez a voe trec'het d'ar 16 a viz Kerzu 1154 e-kichen Reudied.\nE 1156 e voe kaset Hoel kuit eus e gontelezh gant Naonediz, broudet gant kont Anjev, Jafrez VI, pe Geoffery FitzEmpress, breur yaouankañ Herri II, roue Bro-Saoz.\nN'ouzer ket da biv e oa dimezet, met ur verc'h en doa, kregiñ a rae hec'h anv gant un O, badezet e voe d'an 13 a viz Eost 1149, ha mont a reas da leanez da Coët war lez al Liger.\nPegoulz e varvas Hoel, n'ouzer ket. Krediñ a ra lod ez eas da glask repu da abati La Melleray.\nGantañ e echuas lignez konted Kerne.\nAdtapet diwar « https://br.wikipedia.org/w/index.php?title=Hoel_III&oldid=1888906 »\nKemmoù diwezhañ degaset d'ar bajenn-mañ d'an 1 Kzu 2020, da 20:56.


Pajenn:Catechis, 1817.djvu/128 - Wikimammenn\nçon da henori Doue dre an acto a religion, an devotion, an adoration, ar sacrifiç, an offrand, ar sanctification eus ar Sul, ar beden ; anfin disqui a ra dimp, non pas epquen henori Doue, maes c’hoas an Ælez, ar Sænt, an dud hac an treo consacret da Doue.\nIdolatri a so ur guer grec peini a signifi adori an idolo. Idol a signifi statu pe imaich. Er Scritur sacr ar guer-se so impliget evit signifiout ar fals Doueo ; rac ar Bayanet a adore ar grouadurien ha memes o c’himajo. Doue epquen a dle bezàn adoret ; adori treo-all eo cometi an idolatri. En ur sans e voar idolatret pa lequeer e gonfianç hac e attachamant en treo crouet, evel ma zeo pec’het d’ar re a laquee o c’harantez, o c’hatachamant dominant en henorio, er plijadurezo, er mado eus an douar. An impurete hac an avariçdet a so un indolatri, eme sant Paul ; ha quement se a so un exempl terribl a dallidiguez an dud. Passe m’o defe abandonet Doue, hac en em livret d’o c’horruption, int capabl a bep sort drouc, memes ar re o deus ar muya a anaoudeguez hac a sclærigen.\nAr superstition a so ur pratic inutil pe dangerus er religion, evel ma ve impligea en servich Doue treo inutil, difennet pe ep bezàn autoriset gant an Ilis ; evel ma zeo enep lezen Doue hac an Ilis goellaat dre Oræson, ha bezàn en gortos eus an effejo gant pere ar remed, pe ar pez a rer, n’o deus nep sort raport naturel. Evel ma ve dre varc’hat groet gant an drouc speret, pe memes ep condition groet gantàn, falveout anaveout ar pez a so da dont, collet\nAdtapet diwar « https://br.wikisource.org/w/index.php?title=Pajenn:Catechis,_1817.djvu/128&oldid=118213 »\nKemmoù diwezhañ degaset d'ar bajenn-mañ d'an 7 Eos 2018, da 10:28.


LibreOffice 3.6.7 e brezhoneg\nMozilla Common Voice : dastum enrolladennoù brezhonek\nInternet d'an 18 a viz Gouere. Laouen eo pare LibreOffice o reiñ deoc'h da c'houzout ez eo bet lakaet war wel handelv 3.6.7 LibreOffice.\nKemmoù e leizh ez eus bet degemeret gant ar meziant-mañ. En o zouez :\nAr benveg Seveniñ ar mentrezh (broust) a ra an difoc'h ar mentrezhañ emgefreek arloet ouzh ur rannbennad(Maxime De Roucy)\nSkoret eo an esaouiñ amplegadek. (Miklos Vajna)\nDornataet e vez bremañ al linennoù, ar c'hweladurioù hag ar gwintadurioù gant enporzhiañ ar restroù mod VML. (Miklos Vajna)\nDornataet e vez bremañ ar maeziennoù GetExpression ha SetExpression gant enporzhiañ ar restroù mod DOCX. (Miklos Vajna)\nAr benveg Seveniñ ar mentrezhañ a ra an difoc'h etre doareennoù mentrezhañ an arouezennoù arloet ouzh ar rannbennad ha doareennoù mentrezhañ an arouezennoù arloet ouzh un darn eus an destenn e-barzh ar rannbennad. Arloet e vez ouzh ar rannbennad dre ziouer ; mar chomo pouezet ar stokell Ctrl e-pad an dornata e vo arloet an doareennoù-mañ ouzh an darn destenn diuzet nemetken. (Maxime de Roucy)\nCtrl + [ a zigresk ha Ctrl + ] gresk ment nodrezh an destenn diuzet.(Paul Cameron)\nBremañ e c'hallit toueziañ ar c'helligoù diuzet dre al lañser amplegadek (klik a-zehou war an diuzad). (Greggory Hernandez)\nArdoet e vez ar maeziennoù e-barzh ar c'helligoù. Enlakait ar maeziennoù Deiziad, Anv ar follenn ha Titl e-barzh ar c'helligoù. A-benn enlakaat ur vaezienn, kit da vod "daskemmañ" ar gellig (daouglikit e-barzh), klikit a-zehou war ar gellig ha dibabit "Enlakaat maeziennoù" diwar al lañser amplegadek. (Kohei Yoshida)\nDre al lañser EmSilañ e vez rummet bremañ. (Kohei Yoshida)\nDilamet eo bet bevenn ar rummañ (3 dezverk). Bremañ e vez dibabet kement ha dezverkoù a fell deoc'h. (Albert Thuswaldner)\nDre ziouer ez eus ur follenn hepken gant un teul nevez. (Stefan Knorr)\nOuzhpennet eo bet ar vent Skramm ledan (16:9) evit an treyonennoù. (Rob Snelders)\n10 pajennad vestr nevez (Mateus Machado Luna, Björn Michaelsen ha Alexander Wilms)\nDinoet e vez an hewel diavaez ent dereat gantImpress ha skrammet e vez ar penel kinnig war an hewel lec'hel. (Michael Meeks)\nUn afell Skoazell ez eus bremañ gant boestadoù emziviz al lañser Mentrezh (Nodrezh, Ment an nodrezh, Esaouiñ) hag al lañser Arouez (Binvioù>katalog). (Karan Desai)\nOuzhpennet eo bet kontañ ar gerioù war barrenn ar stad. (Muhammad Haggag)\nEzporzhiañ PDF gant un dibarzh evit ur rouedigell. (Andreas Mantke)\nSkoret eo enporzhiadur Smart Art a-berzh MS-Office. (Miklos Vajna)\nOuzhpennet ez eus bet ur sil enporzhiañ evit an teulioù mod Corel Draw (Fridrich Strba)\nHizivaet eo bet an neuz war Windows Vista, Windows 7 ha nevesoc'h : efedoù mod 3M dilamet diouzh ar reolennoù, barrennoù stad, barrennoù binvioù ha lakaet ez eus bet un ilrezenn war an drekleur evit barrennoù ar binvioù. (Mirek Mazel, Stefan Knorr, Jan Holesovsky ha Michael Meeks)\nKempennet eo bet ar reolennoù ha skañvoc'h ez int bremañ. (Mirek Mazel ha Jan Holesovsky)\nSkrammad kinnig nevez (Splash Screen). (Andrea Soragna ha Stefan Knorr)\nAdtreset eo bet ar voestad A-zivout (dre Skoazell > A-zivout LibreOffice) evit kinnig un neuz wellaet. (Andrew Higginson ha Stefan Knorr)\nNeuz nevez evit ar skrammad lañsañ. (Stefan Knorr)\nRoll klokoc'h an traoù nevez (e galleg)\nStaliañ an arload, staliañ an Difazier\nInternet d'an 13 a viz Ebrel. Laouen eo pare LibreOffice o reiñ deoc'h da c'houzout ez eo bet lakaet war wel handelv 3.6.6 LibreOffice.\nInternet d'an 30 a viz Genver. Laouen eo pare LibreOffice o reiñ deoc'h da c'houzout ez eo bet lakaet war wel handelv 3.6.5 LibreOffice.\nInternet d'ar 5 a viz Du 2012. Laouen eo pare LibreOffice o reiñ deoc'h da c'houzout ez eo bet lakaet war wel handelv 3.6.4 LibreOffice.\nInternet d'ar c'hentañ a viz Kerzu 2012. Laouen eo pare LibreOffice o reiñ deoc'h da c'houzout ez eo bet lakaet war wel handelv 3.6.3 LibreOffice.\nInternet d'an 4 a viz Here2012. Laouen eo pare LibreOffice o reiñ deoc'h da c'houzout ez eo bet lakaet war wel handelv 3.6.2 LibreOffice.